qundao/data-zh-poetry huggingface dataset:
塞曲二首·其一
作者：陈泰来
朝代：明
体裁：七言绝句

黄云四合角声哀，擐甲先登烽火台。十道控弦齐落马，幕中宾客上功来。
塞曲二首·其二
作者：陈泰来
朝代：明
体裁：七言绝句

哀笳动地逼长城，细柳营中辄夜惊。老弱婴城壮士死，将军高枕听秦笙。
客中午日
作者：陈泰来
朝代：明
体裁：七言绝句

客里端阳也自娱，呼童沽酒汎菖蒲。家园咫尺汀芦外，艾虎朱丝事事无。
寄魏懋中南司勋
作者：陈泰来
朝代：明
体裁：七言律诗

抗疏英名震九垓，忧时重见洛阳才。风流赢得山公署，肮脏应非子建哀。萝薜云深休自恋，芙蓉秋老向人开。凌波欲往无舟楫，几望新亭洒涕回。
怀周元孚民部
作者：陈泰来
朝代：明
体裁：五言律诗

周郎文武备，间气起蕲黄。倒峡春涛壮，凌霄紫色长。人谁似匡弼，天不老冯唐。湘水行吟日，应知笑楚狂。
游黄檗
作者：陈泰来
朝代：明
体裁：五言律诗

不识攀跻路，千峰与万峰。问天穿雨密，破石度云重。雾隐迷全豹，山灵泽亢龙。莫辞登绝巘，著处见从容。
赠揭山人
作者：陈泰来
朝代：明
体裁：古风

乾坤一散人，家在吴山下。裹粮游五岳，自言毕婚嫁。口读轩辕经，指掌泄造化。似餐紫桂实，曾睹青蕖谢。大药可延年，访道无休暇。倘逢八公侣，将拔白雪舍。
燕子矶
作者：陈津
朝代：明
体裁：七言律诗

燕子何年集钓矶，春风不见旧乌衣。空馀芳草迷前浦，长自寒潮送落晖。刺眼野桃临岸发，多情山鸟傍人飞。独惭白发红尘客，此日披襟对翠微。
萤
作者：陈津
朝代：明
体裁：五言律诗

分将光自照，肯拟暗中投。寂历依书幌，分明点客舟。露凉深映竹，风定直冲楼。不恨飘零晚，终随大火流。
游黄华
作者：陈洪濛
朝代：明
体裁：五言律诗

石磴悬天半，攀跻远世嚣。玉龙晴作雨，云树闇闻韶。引盖冲香积，鸣钟彻绛霄。未须频问俗，望足里青苗。
一剪梅·元旦
作者：陈洪绶
朝代：明
体裁：词

看看老大见新年。怕见新年。要见新年。梅花梦里接新年。鸡唤新年。鼓打新年。安排何事报新年。易得新年。难得新年。不如善事报新年。佛写新年。经写新年。
一剪梅·有怀西湖
作者：陈洪绶
朝代：明
体裁：词

仙宫无过是湖山。人在湖山。花在湖山。泥人酤酒住湖山。画幅湖山。赋幅湖山。路逢风雪阻湖山。不见湖山。却见湖山。无多性命赠湖山。爱个湖山。恨个湖山。
仝绮季
作者：陈洪绶
朝代：明
体裁：古风

松风已闻三十载，却与姜九不曾闻。买个笔床随汝去，三生石上卧秋云。
偶成
作者：陈洪绶
朝代：明

茭草青青水满湖，湖边鹅鸭自相呼。日长睡起卷帘坐，闲听渔舟唤卖鲈。懒听门前长者车，有田堪种水堪渔。是非不入松风耳，花落花开只读书。
偶成·其一
作者：陈洪绶
朝代：明
体裁：七言绝句

茭草青青水满湖，湖边鹅鸭自相呼。日长睡起卷帘坐，闲听渔舟唤卖鲈。
偶成·其二
作者：陈洪绶
朝代：明
体裁：诗

懒听门前长者车，有田堪种水堪渔。是非不入松风耳，花落花开只读书。
卖花声·于溪道上口占
作者：陈洪绶
朝代：明
体裁：词

小小读书台。几树寒梅。十分却有二分开。开到归来灯节后，落尽苍苔。草草出门来。又恋残杯。不曾分付老丁培。若使雪风狼籍了，也是花灾。
南乡子
作者：陈洪绶
朝代：明
体裁：词

湖上恋多年。剩水残山更可怜。重过主人呼燕燕，春天。猿笛鶤弦馆老莲。生日桂丛前。白石青松闻此言。归路红巾骑白马，閒钱。置我西冷一钓船。
南乡子·寄怀蕙翁老伯
作者：陈洪绶
朝代：明
体裁：词

八十旧明经。有了梅花无杖行。锄雪种梅人一个，先生。醉我山居酒数觥。又爱猎诗名。墅水横桥过便成。两扇雪窗灯一盏，深更。勤课儿童读易声。
南柯子·新春二日舟行
作者：陈洪绶
朝代：明
体裁：词

春载耶溪棹，老夫得意秋。思量书画放中流。切莫说吾三载恋杭州。红袖来磨墨，白人同倚楼。老年羞作少年游。掉头撒手心想也都休。
卜算子
作者：陈洪绶
朝代：明
体裁：词

墙角种芭蕉，遮却行人眼。芭蕉能有几多高，不碍南山面。还种几梧桐，高出墙之半。不碍南山半点儿，成个深深院。
卜算子
作者：陈洪绶
朝代：明
体裁：词

老去读何书，贝叶中间字。如何博得大光明，种个菩提子。晌午放参时，还看些经史。失教诸儿已有年，今日教他始。
卜算子
作者：陈洪绶
朝代：明
体裁：词

雨雪病吴山，禁酒吾能否。若教病去酒来时，何月何年有。岐伯一分春，续命三分酒。病死争教醉死佳，又是迎春候。
卜算子·乞花
作者：陈洪绶
朝代：明
体裁：词

无力买名花，难向人家讨。画幅桃花仕女图，换了人家好。笔墨当金钱，赠答将花草。除了耶溪上人，交易人家少。
卜算子·寄伯雨兄
作者：陈洪绶
朝代：明
体裁：词

相逢皆老人，相看皆消瘦。问君还有百年欢，醵饮梅庄否。望得上元来，小令催椒酒。缠头百两十三弦，寻个传花手。
同远林卜居山中
作者：陈洪绶
朝代：明
体裁：古风

远林非入山，不足以娱老。此山非远林，山灵亦不好。远林非我来，安得少烦恼。为我山之中，多结一龛草。推车两小儿，负书一媪老。笔札以资生，就君学幽讨。所喜老得朋，岂谓身可保。避乱辽海东，此言何足道。
喜周元亮至湖上
作者：陈洪绶
朝代：明
体裁：五言律诗

独脱烽烟地，同寻菡萏居。半年两握手，十载几封书。人壮吾新老，兵销会不疏。此来难久住，一笑一欷歔。
夜雨闻杜鹃
作者：陈洪绶
朝代：明
体裁：诗

带雨拖风望帝鸣，无情强作有情听。一生通是今宵梦，不见章台柳色青。
如梦令
作者：陈洪绶
朝代：明
体裁：词

山水缘犹未断。朝暮定香桥畔。君去蚤来时，看得芙蓉一半。青盼。青盼。乞与老莲作伴。
如梦令
作者：陈洪绶
朝代：明
体裁：词

疏了宿花宠柳。阔了诗人酒友。风月与江山，竟是谁家所有。老叟。老叟。今日花朝知否。
如梦令
作者：陈洪绶
朝代：明
体裁：词

飘笠春行无几。望断桃花流水。彻夜雨潺潺，到天明晴矣。梦喜。梦喜。又是花朝晴起。
宿迁别陆九万
作者：陈洪绶
朝代：明
体裁：七言绝句

龙华会上路茫然，误结浮生华酒缘。别去虽听座上语，夕阳西下听啼鹃。
寄周元亮
作者：陈洪绶
朝代：明
体裁：诗

一日不见三寄书，那能一别一年余。
梅花两度不易得，钱塘月色今何如。
山居
作者：陈洪绶
朝代：明
体裁：古风

小乱入城好，大乱入山便。在昔用斯语，于今则不然。盗贼满山时，岂能此独全。父老为我言，此地久安眠。万山拥其后，千山护其前。灌木万余株，清流绕其边。曲径十余里，危石悬其巅。不惟山水好，而又有山田。不惟山田好，又有美竹焉。有麻果如丝，有栗果如拳。有梅匝茅屋，有兰可成阡。相见皆古人，不分愚与贤。亦少衣冠人，岂复肯守钱。其风不凋薄，或可免颠连。吾将携妇子，酿酒乐尧天。诸子渐长大，课读兼课佃。斫竹学织帘，读书功不捐。无米拾橡栗，聊以续炊烟。探奇既有梅，采药将学仙。佩此王者香，一抚《猗兰》篇。
山居
作者：陈洪绶
朝代：明
体裁：诗

小乱入城好，大乱入山便。在昔用斯语，于今则不然。
盗贼满山时，岂能此独全。父老为我言，此地久安眠。
万山拥其后，千山护其前。灌木万余株，清流绕其边。
曲径十余里，危石悬其巅。不惟山水好，而又有山田。
不惟山田好，又有美竹焉。有麻果如丝，有栗果如拳。
有梅匝茅屋，有兰可成阡。相见皆古人，不分愚与贤。
亦少衣冠人，岂复肯守钱。其风不凋薄，或可免颠连。
吾将携妇子，酿酒乐尧天。诸子渐长大，课读兼课佃。
斫竹学织帘，读书功不捐。无米拾橡栗，聊以续炊烟。
探奇既有梅，采药将学仙。佩此王者香，一抚猗兰篇。
怀季栗
作者：陈洪绶
朝代：明
体裁：古风

若耶溪头鲁太史，乌帽白栏钓秋水。面朋面友生不喜，挥杯劝影破屋底。磨碣之宫穷鬼止，奴仆隶之得无死。齑粥一杯课儿子，就我移家万山里。赠我藏书娱暮齿，为我竖义抉精髓。令我老学有端委，吾怀此老五十矣。我同季老皆老耳。
怀朱集老
作者：陈洪绶
朝代：明
体裁：古风

酒泉太守老醉翁，养和药囊半疏桐。怵之以死耳边风，自言不死化痴龙。雪夜月夜呼巴童，倾杯覆碗四五通。刀槊杀声满虚空，蹑屩刺天之危峰。背负鸱夷无戚容，持螯牛饮眠高松。吾怀此老吾欲从。
故山
作者：陈洪绶
朝代：明
体裁：诗

故山秋最好，今日断相思。
但有丹枫处，无非白骨支。
难忘生长地，痴想太平时。
万念俱灰冷，一归梦未衰。
昭君怨 其一 寄王紫眉
作者：陈洪绶
朝代：明
体裁：词

颠倒朱文绿字。摆脱丹山碧水。清福享多年。病该缠。我撇西湖佳致。归理东林旧事。清福不曾沾。病来牵。
昭君怨 其二 寄王紫眉
作者：陈洪绶
朝代：明
体裁：词

两载湖山弄酒。念念王家老友。归弄鉴湖船。病多缠。两日酒杯去口。将息上元时候。两老自相怜。将少年。
更漏子
作者：陈洪绶
朝代：明
体裁：词

一重山，一重水，有甚别离情思。开扇面，展屏风，丹青都是侬。
杭州客，并州况，吴越两山相望。茸母发，豆娘飞，望侬还浙西。
更漏子·留别诸君
作者：陈洪绶
朝代：明
体裁：词

一重山，一重水。有甚别离情思。开扇面，展屏风。丹青都是侬。杭州客，并州况。吴越两山相望。葺母发，豆娘飞。望侬还浙西。
柬登子
作者：陈洪绶
朝代：明
体裁：七言绝句

留得尚书旧简编，朝暾夕照读颓然。有时得意尝沽酒，燕麦花香一榻眠。
梅墅舟还
作者：陈洪绶
朝代：明
体裁：诗

流水唱酒船，归梦经南浦。
莲折鲤鱼风，吹落黄昏雨。
家人莫酿酒，予不庆新年。
怕将新日月，来照旧山川。
湖上
作者：陈洪绶
朝代：明
体裁：诗

厌听楼船杂管弦，耳根清净小西天。
朝朝暮暮闲亭子，满耳松风满耳泉。
点绛唇
作者：陈洪绶
朝代：明
体裁：词

身在刀兵，老夫六换新年纪。有何道义。得免刀兵死。难报亲朋，分屋分柴米。穷生计。陈言故纸。还要从新理。
点绛唇
作者：陈洪绶
朝代：明
体裁：词

酒病难辞，海棠花雨重斟酒。花缘依旧。想起传杯手。名字才通，便道相闻久。红亭后。儿家相候。上马分红豆。
病中
作者：陈洪绶
朝代：明
体裁：五言律诗

病不离山水，茆堂春又深。书从老友借，诗与小儿吟。禹庙花朝过，兰亭上巳寻。漫言携药具，煮酒胜烧金。
眼儿媚
作者：陈洪绶
朝代：明
体裁：词

汉家宫阙映斜阳。断送九回肠。千秋霜草，半轩落日，几堵颓墙。有人劝我三杯酒，明日又商量。人生不过，题诗纨扇，系马垂杨。
约王予安同入云门为终老之计
作者：陈洪绶
朝代：明
体裁：古风

王老卧草间，才子为朋友。才子不得留，霜林泣老叟。父母之常情，愿子得长寿。乱世之生人，安用期长久。君担经几函，我负米数斗。云门六寺间，可以老死否。请观五月间，千人断其首。太史得善终，文名又不朽。抱腰连手行，慎弗谋诸妇。
菩萨蛮
作者：陈洪绶
朝代：明
体裁：词

小姑居处朱楼起。乌啼声隐杨花里。香气出罗衣。能留蝴蝶飞。远山青可见。绣领遮团扇。小立看鸳鸯。心怜浴故双。
菩萨蛮
作者：陈洪绶
朝代：明
体裁：词

秋风袅袅飘梧叶。博山炉里沉香热。绿绮手中弹。挥弦白雪寒。明珠声一串。变作英娥怨。风雨暗潇湘。哀音应指长。
菩萨蛮·即景
作者：陈洪绶
朝代：明
体裁：词

今年不见梅花月。黄昏喜见梅花雪。三盏立寒风。风回小院中。敲冰洗古砚。呵冻图纨扇。老树点槎枒。茅庵著几家。
菩萨蛮·将归
作者：陈洪绶
朝代：明
体裁：词

异国老夫虽适意。只依老友归来是。三十六封书。书书意不殊。湖山留不住。真个成归去。异国有人亲。终为沦落人。
菩萨蛮·归途
作者：陈洪绶
朝代：明
体裁：词

冷落关河常悒怏。雪珠撒得篷儿响。归去酒肠宽。看人行路难。苍头意不恶。分与鸬鹚杓。问我喜欢生。明朝见友朋。
菩萨蛮·西陵
作者：陈洪绶
朝代：明
体裁：词

去年愁向西陵去。今年喜上西陵路。一样是西陵。一年一种情。茆堂山水绝。老景游宜歇。老友颇心忧。西陵且漫游。
菩萨蛮·课儿子鹿头羔羊虎贲
作者：陈洪绶
朝代：明
体裁：词

雪里三餐虽不足。破书一卷教儿读。不得说饥虚，晴和始读书。梅花三十树。一半飘残去。要看未残花。读书消受他。
诉衷情·东阪步还
作者：陈洪绶
朝代：明
体裁：词

春光半落甲兵中。天子恨匆匆。愧不书生戎马，一剑倚崆同。长中酒，卧溪风。海棠红。父书未读，事君无路，转眼成翁。
谢张大寄紫白丁香花
作者：陈洪绶
朝代：明
体裁：诗

乱系丁香寄晚春，紫颦白笑惜流人。
应从花影寻佳梦，深见湘君登白苹。
赠沈子其
作者：陈洪绶
朝代：明
体裁：五言律诗

无山成僻地，独树得名园。看画不招客，灌花长闭门。留吾好友宿，呼妇索清尊。伯药西园意，为君写此轩。
长相思
作者：陈洪绶
朝代：明
体裁：词

病起迟。懒起迟。蜂子排衙叫午难。床头改旧词。趖归期。办归期。忽值精神恍惚时。归期定复移。
阳谷县遇赏祁之问林上庵却寄
作者：陈洪绶
朝代：明
体裁：古风

赏生遇阳谷，为述君高迹。卖田结茅宇，乃在寒山东。设榻傍修竹，避人入深松。老僧语夜月，瘦鹤舞秋风。有酒能独饮，旧侣常不同。即与同饮者，道人浮海翁。书翻老庄子，作诗弗求工。齿豁发尚黑，食少肌犹丰。体气虽强健，颐养复有功。是为隐君子，悟道彻始终。我复世情深，乘亢不自封。去家十余里，偃蹇江海中。知君笃念我，恨我不能从。
饮竹溪席上与主人九元居士
作者：陈洪绶
朝代：明
体裁：古风

春事尚未始，春山得畅游。有人邀我饮，况在溪东头。修竹萧萧响，梅花落其洲。倚竹看梅罢，山远竹影稠。看山野虽旷，何如竹里幽。有酒速劝我，落梅青溪流。兴趣诚不已，梅花安可留。
鹧鸪词·其一
作者：陈洪绶
朝代：明
体裁：词

行不得也哥哥。我也图兰不作坡。无山无水不风波。是非颠倒似飞梭。飞不起，可奈何。行不得也哥哥。
鹧鸪词·其三
作者：陈洪绶
朝代：明
体裁：词

老翁卧哭山之阿。翠鸟难脱虞人罗。行不得也哥哥。霜风夜剪向南柯。飞不起，可奈何。行不得也哥哥。
鹧鸪词·其二
作者：陈洪绶
朝代：明
体裁：词

行不得也哥哥。凤雏龙种已无多。败鳞残甲堕天河。南阳市上鬼行歌。飞不起，可奈何。行不得也哥哥。
鹧鸪词·其四
作者：陈洪绶
朝代：明
体裁：词

行不得也哥哥。华面鸥头舞婆娑。紫髯碧眼塞上歌。老年生日喜无多。飞不起，可奈何。行不得也哥哥。
丁亥除夕
作者：陈洪谟
朝代：明

此夕真堪惜，相催又一年。烧灯聊共坐，酌酒向谁先。爆竹声传急，梅花影对偏。诘朝拜正旦，举手赞尧天。
东乡道中
作者：陈洪谟
朝代：明

兵戈犹忆十年前，此日东乡路不偏。车马终朝闻振策，闾阎随处尽炊烟。千山木落深冬景，古戍鸦啼积雪天。远涉岂堪辞鞅掌，玺书珍重要敷宣。
东湖书院为都宪吴公作次东塘侍御韵
作者：陈洪谟
朝代：明

大云山色绕晴湖，湖边掩映皆楸梧。便从此地构精舍，回首湘山非故吾。胸襟浩荡湖亭小，万卷图书读来少。下探濂洛上勋华，坠绪茫茫寻未了。庙堂事业本优为，寒谷须劳衍律吹。从来学道贵兼善，圣代伊周今复谁。
九日道中
作者：陈洪谟
朝代：明

今朝重九天开霁，万里江山属胜游。因忆旧年人客至，欣看小囿菊花秋。冰霜晚节心应契，君父深恩分未酬。独上高冈频振袂，清时不数晋风流。
伏波遗庙
作者：陈洪谟
朝代：明

庙祀何年始，今惟古垒存。疆场功自著，风雨昼长昏。马革还初志，明珠信浪言。如何汉英主，犹有绛侯冤。
元夕观料丝灯
作者：陈洪谟
朝代：明

样出滇南迥不同，分明天巧属良工。并刀细剪吴江碧，宫锦新呈蜀地红。半席分光叨我近，清宵真会几家通。徒闻海外多奇购，谁识侯门独擅功。
元旦早朝
作者：陈洪谟
朝代：明

金门初辟鼓声严，紫殿高悬翠羽帘。天宇正清还向曙，龙颜有喜此遥瞻。循环岁籥三阳启，汪濊恩波万国沾。朝罢群公多笑语，丰年兆庆已先占。
冬日郊行
作者：陈洪谟
朝代：明

岁熟初收万顷黄，郊行随处说时康。白云天际微含冻，丹叶林梢早着霜。野眺尚违心上景，公输谁念眼前疮。相逢林叟谈终夕，野蓛村醪自不妨。
出宣威关用黄方伯韵
作者：陈洪谟
朝代：明

贵岭猿声已熟闻，两藩南界此中分。骊驹尚忆滇南路，旌旆遥瞻蓟北云。岂有才华清徼服，更将衰朽负明君。风檐次述非能事，浅薄真惭论蜀文。
初度发夏口
作者：陈洪谟
朝代：明

今朝五十四生辰，久滞浮名此遂真。黄鹤楼头犹是梦，桃花溪上未全贫。微㳙那补沧溟阔，大造能容老病身。鼓楫中流还自适，菊香飞入酒觥新。
初度发夏口
作者：陈洪谟
朝代：明
体裁：七言律诗

今朝五十四生辰，久滞浮名此遂真。黄鹤楼头犹是梦，桃花溪上未全贫。微涓那补沧溟阔，大造能容老病身。鼓楫中流还自适，菊香飞入酒觥新。
别九峰司徒孙公
作者：陈洪谟
朝代：明

白云长卧九峰深，忽报城居此过临。千里登堂还展拜，十年为别自惊心。情浓乡曲杯频劝，天假精神病不侵。宵旰秪今劳梦卜，商岩须仗早为霖。
南安道中
作者：陈洪谟
朝代：明

百里严程两日间，挽舟驱马亦艰关。数声鸟过雨初歇，几片花飞春欲还。地势自分江右界，岚光犹识广中山。因怜踪迹天涯遍，大道何曾见一斑。
博望驿登小亭次韵
作者：陈洪谟
朝代：明

驿舍何年构此亭，登高小坐有馀清。风翻翠竹来淇上，云绕前峰忆洛城。瘴海羽书随雁过，晨门箫鼓放人行。民穷尚说频年旱，田里萧条久废耕。
去金马关别二司诸同寅
作者：陈洪谟
朝代：明

我来庚辰初，万里动遐思。岂不惜薄劣，君命胡敢违。明明国常宪，奉扬臣之宜。矧兹荒服外，人心还浇漓。贿成放以宠，刑政日纷披。我材本樗栎，所志良不卑。愿言效前哲，明允人乃依。舒惨一以理，而敢乘之私。苞苴与女谒，赫赫天鉴兹。任重道更远，心役神已疲。所幸僚寀贤，日夕相夹持。寡过虽未能，励行真有资。脂辖忽东往，宁免负乘讥。诸君并才俊，矫矫麟凤姿。神尧起唐服，万国开重离。拔茅忆连茹，以次升鼎彝。祖鞭谬先着，临岐增忸怩。把酒不能别，贡言非谀词。明朝渺南北，曷负同心期。
叶县过沙河
作者：陈洪谟
朝代：明

沙河一带水，船受两三人。远道来良贾，㳙流接上津。树声秋淅沥，山色晚嶙峋。独念民生苦，年荒赋役频。
叶县过沙河
作者：陈洪谟
朝代：明
体裁：五言律诗

沙河一带水，船受两三人。远道来良贾，涓流接上津。树声秋淅沥，山色晚嶙峋。独念民生苦，年荒赋役频。
叶县道中
作者：陈洪谟
朝代：明

春秋此地楚疆场，经画何年入豫方。地有古祠称叶令，人怀遗德说周王。路当冲要官还好，民苦征繇岁屡荒。独荷皇威今远被，风飙千里绝飞扬。
和答二山中丞见怀
作者：陈洪谟
朝代：明

江城初按节，草阁此回春。开瓮何妨暮，论心欲向晨。云鸿声振厉，沙鸟性沈沦。醉里敲诗案，山灵笑滥巾。卧病衡茅下，欣闻使节来。一番春雨阔，千里瘴云开。忧国勤封事，安民惜露台。河中应借寇，徵诏莫频催。
和答二山中丞见怀·其一
作者：陈洪谟
朝代：明

江城初按节，草阁此回春。开瓮何妨暮，论心欲向晨。云鸿声振厉，沙鸟性沈沦。醉里敲诗案，山灵笑滥巾。
和答二山中丞见怀·其二
作者：陈洪谟
朝代：明

卧病衡茅下，欣闻使节来。一番春雨阔，千里瘴云开。忧国勤封事，安民惜露台。河中应借寇，徵诏莫频催。
和陆佥宪举之春日武当宫
作者：陈洪谟
朝代：明

阳回大地春光满，路入丹台眼界宽。千里湖山初弭节，百年心迹一凭栏。云开石殿星辰迥，雨过江门草树寒。莫讶登临诗笔健，清才元是禁林官。
哭中丞孙公德成
作者：陈洪谟
朝代：明

彭蠡腥风六月寒，孤臣无地挽狂澜。气吞僭窃词应激，身系纲常死亦安。必反禄山曾有疏，无庸叔段孰为端。凄凉广润门前路，老稚吞声血未乾。
善卷古坛
作者：陈洪谟
朝代：明

枉山称福地，郡乘托高名。无意居宸极，何心来楚荆。林深青嶂合，坛迥白云横。民化应成俗，今犹少宦情。
喜雨次吴贰守韵
作者：陈洪谟
朝代：明

好雨朝如注，檐声彻夜同。鹁鸠鸣更急，蚁子穴犹封。物荷回枯力，人誇斲鼻工。至诚元易感，不在话言中。
固节驿晓发
作者：陈洪谟
朝代：明

良乡稽首望京朝，五色云中日正高。圣代舆图过汉晋，小臣踪迹本蓬蒿。重瞳天表还亲觌，司马台阶实滥叨。羽簉复联今二纪，不堪霜鬓影萧骚。
垂丝海棠
作者：陈洪谟
朝代：明

海外仙株自不凡，柔枝嫩蕊渥如丹。东风睡足浑无力，犹带馀醺倚画栏。
城峡江新县口占
作者：陈洪谟
朝代：明

地远山深忆昔年，潢池赤子亦堪怜。圣明洞彻贻谋远，父老欢欣向化便。江面萦回双涧引，天边拱揖数峰连。微臣体国思经野，此议元成岳牧前。
复周荩臣郡博
作者：陈洪谟
朝代：明

千里腾骧地，重湖暂寄时。露桃春未透，风柳晓还吹。杖剑明初志，开尊话旧私。吾乡近传胜，诗问日相遗。
大祥后述哀答陈文鸣提学
作者：陈洪谟
朝代：明

万苦萦心不可论，又看秋色满郊原。孤云逝水归何处，落月啼乌正绕门。养乏旨甘空往恨，教存忠孝是深恩。因思昔日门墙下，道义能令士习敦。过我频将道义论，可堪斜日映秋原。茶炉火断空淹坐，松径风回欲掩门。泪尽尚惭诗句意，情深何止故交恩。欧公乡里庐陵是，吾省文风已复敦。
大祥后述哀答陈文鸣提学·其一
作者：陈洪谟
朝代：明

万苦萦心不可论，又看秋色满郊原。孤云逝水归何处，落月啼乌正绕门。养乏旨甘空往恨，教存忠孝是深恩。因思昔日门墙下，道义能令士习敦。
大祥后述哀答陈文鸣提学·其二
作者：陈洪谟
朝代：明

过我频将道义论，可堪斜日映秋原。茶炉火断空淹坐，松径风回欲掩门。泪尽尚惭诗句意，情深何止故交恩。欧公乡里庐陵是，吾省文风已复敦。
大龙留别用壁间韵
作者：陈洪谟
朝代：明

览镜频看两鬓蓬，山云舒卷此浮踪。禅机已解忘沙鸟，袜线那堪补衮龙。情剧西堂悬夜榻，梦随双阙听晨钟。翩翩白雁秋光渺，又见前山紫翠重。
定州晓发
作者：陈洪谟
朝代：明

晨钟催晓旆，霜落月初沈。古陌轮蹄续，人家烟树深。皇恩真旷荡，老病日侵寻。独喜天澄霁，犹堪试短吟。
宿兴隆有感次韵
作者：陈洪谟
朝代：明

行行夜郎界，冉冉夏初时。家山念非远，斗杓已屡移。所苦道路险，步屧凌廞？。草淫与溪瘴，睇望迷津涯。单车日南指，奔马倏西驰。悲笳隐新调，尘梦牵遐思。野人正东作，殷勤饰镃基。化工爱长养，嘉禾贵蕃滋。常恐风霾至，良农须自持。
宿兴隆有感次韵
作者：陈洪谟
朝代：明
体裁：古风

行行夜郎界，冉冉夏初时。家山念非远，斗杓已屡移。所苦道路险，步屧凌廞�。草淫与溪瘴，睇望迷津涯。单车日南指，奔马倏西驰。悲笳隐新调，尘梦牵遐思。野人正东作，殷勤饰镃基。化工爱长养，嘉禾贵蕃滋。常恐风霾至，良农须自持。
宿白鹿洞
作者：陈洪谟
朝代：明

五老峰高世所闻，洞名白鹿枕江濆。山灵永护诸贤迹，石室珍藏百代文。风静旌旗閒虎豹，春回草木蔼烟云。几年仰止怀应切，偶遂登临又夕曛。
宿赵州
作者：陈洪谟
朝代：明

晓发内丘县，暮投鄗城馆。天寒霜满林，路修日云短。灯火已深更，虚堂月华满。隐几欲无言，小酌银缸浅。岂不惜衰颓，君命义难缓。明朝又栾城，应钟月初浣。
宿金山寺
作者：陈洪谟
朝代：明

金山突兀江心起，上无依附下无底。远观疑若一萍浮，近看还将三岛拟。我无南楚夙倾心，兹来喜值天宇清。净练平铺去航稳，霎时楼阁开双晴。衲子持香导吾上，水石苍茫镜中像。才临嵓洞觉窈深，复到禅堂爱轩朗。坐来风日更恬熙，共摘山花劝酒卮。中泠泉甘我自酌，万斛尘土蠲无遗。转头忽见阴云布，共出寺门觅归路。白浪乘风势蹴天，青鼋挟雨声如怒。舟人舣岸不敢撑，瞬息上下俱沈冥。我亦退归寺中宿，复听山僧夜讲经。因思一日阴晴异，咫尺瓮城如梦寐。楚中亦有岳阳楼，后乐先忧记应是。
寄意
作者：陈洪谟
朝代：明

抱瑟花阴下，朱弦玉指纤。东风弹不就，明月下前檐。
山塘道中用韵
作者：陈洪谟
朝代：明

碧树苍厓入径斜，隔溪烟火有人家。山村日暝行犹远，花坞春深兴转加。野叟引泉频灌药，园丁烧笋惯供茶。驱驰不尽忧时恨，却笑年来两鬓华。
巡临江之瑞州
作者：陈洪谟
朝代：明

鼓角声严曙色迟，满天霜露拂旌旗。松筠阅岁孤忠在，蒲柳先秋两鬓知。俗喜蜗争缘地薄，人多菜色为年饥。敷扬帝泽全无术，远道隆寒岂足辞。
戊子除夕
作者：陈洪谟
朝代：明

一年惟此夕，相对意茫然。饱食还终日，豪吟仅数篇。人情经岁改，物色向春妍。醉里敲残局，灯花落影偏。
戏答禽语二首 其一 秦晋山中有鸟鸣曰得过且过遇深冬毛羽落则云云至春又鸣曰凤凰不如我俗名寒号虫
作者：陈洪谟
朝代：明

得过且过，朔风吹巢巢欲破。幸尔一枝尚未堕，啄有残黍亦不饿。霎时春景融，毛羽无点涴，千仞光辉还只那。人生富贵皆傥来，百岁康强能几个。得也过不得也过。
戏答禽语二首·秦晋山中有鸟鸣曰得过且过遇深冬毛羽落则云云至春又鸣曰凤凰不如我俗名寒号虫
作者：陈洪谟
朝代：明

得过且过，朔风吹巢巢欲破。幸尔一枝尚未堕，啄有残黍亦不饿。霎时春景融，毛羽无点涴，千仞光辉还只那。人生富贵皆傥来，百岁康强能几个。得也过不得也过。甜也吃，苦也吃，有鸟飞鸣胡棘棘。世情冷煖尔所知，口腹至微何足惜。饿采西山薇，醉饱墦间食。九鼎鸿毛须自择，甜也得，苦也得。
抚州舟中
作者：陈洪谟
朝代：明

使旌向明发，戒舟遵江津。岂不爱飞鞚，念此民力勤。天风若相助，片帆无逡巡。两日亦短晷，倏踰盱江滨。不闻烝徒苦，且远车马尘。一念岂有济，作则由吾身。充类冀同志，吾言非矫情。
挽曾纪善
作者：陈洪谟
朝代：明

执简王庭岁月深，壮心无奈二毛侵。悠悠蜀道千年恨，莫把哀辞作楚吟。
新添道中用壁间韵
作者：陈洪谟
朝代：明

万木山深听鸟啼，两行旌旆路东西。莺花影乱青春老，象纬光垂碧汉低。万里惊风尘满目，连朝急雨水平堤。耔耘莫讶农夫苦，一枕桑阴称午栖。
新野道中遇雨
作者：陈洪谟
朝代：明

湍阳初遇雨，晴霁巳经旬。每讶秋还热，今看景一新。邮亭风阵急，茅舍滴声频。颇爱吟鞯稳，浑忘客里身。
无题用前韵
作者：陈洪谟
朝代：明

风回缑岭莺歌巧，雨断巫峰蝶梦迷。箧里春衫香未试，袖中秋扇敝犹携。尘根漫尔思骑鹤，忿蒂凭谁学佩犀。独倚画栏摘新蕊，却怜珠露满朝畦。
春日西郊
作者：陈洪谟
朝代：明

河洑关初启，荷塘路转幽。春深林树合，雨过野云流。老眼花摇落，吟怀鸟唱酬。夕阳山色好，归骑更淹留。城西三舍地，野老百年心。别去时何迈，迁来日未深。山川应协吉，竹树渐成阴。登览当春暮，泠然风满襟。
春日西郊·其一
作者：陈洪谟
朝代：明

河洑关初启，荷塘路转幽。春深林树合，雨过野云流。老眼花摇落，吟怀鸟唱酬。夕阳山色好，归骑更淹留。
春日西郊·其二
作者：陈洪谟
朝代：明

城西三舍地，野老百年心。别去时何迈，迁来日未深。山川应协吉，竹树渐成阴。登览当春暮，泠然风满襟。
望君山和二山中丞韵
作者：陈洪谟
朝代：明

棹歌动云表，波光荡斜阳。一碧馀万顷，心目共徜徉。浮萍露水面，远睇萦寸肠。丛林集重翳，兰芷扬馀芳。路疑蓬岛隔，地引银河长。古祠委丘莽，瓣香无由将。翠华去不返，涕痕留疏篁。此念贯今古，麟囿兼凤冈。亨嘉本难再，人事多䲭张。眷言忧乐怀，哲士空自伤。春深树影合，绿叶繁桄榔。临风更兴叹，浮世非真忘。
望太白楼
作者：陈洪谟
朝代：明

是楼不登二十载，此日相过重黯然。落木无端秋色老，碧天如洗月轮偏。奇才尚忆昭阳曲，佞舌谁怜贝锦篇。莫倚回栏歌往事，浮云流水自年年。
梁燕二首
作者：陈洪谟
朝代：明

紫燕重来日，青春欲半时。泥融巢未葺，风细语还迟。岂恋华轩稳，应怀故主知。夙心异蜂蝶，冷煖逐花枝。对语音还滑，幽飞态自生。楼檐营垒易，舞席落花轻。皎月庄姜恨，回风汉后情。等闲春意满，哺子巳双成。
梁燕二首·其一
作者：陈洪谟
朝代：明

紫燕重来日，青春欲半时。泥融巢未葺，风细语还迟。岂恋华轩稳，应怀故主知。夙心异蜂蝶，冷煖逐花枝。
梁燕二首·其二
作者：陈洪谟
朝代：明

对语音还滑，幽飞态自生。楼檐营垒易，舞席落花轻。皎月庄姜恨，回风汉后情。等闲春意满，哺子巳双成。
橘洲晚霁
作者：陈洪谟
朝代：明

嘉树何年植，秋风万顷黄。寒沙频弄影，落日远浮光。锡贡珍堪拟，侯封富莫强。孔明亦贻后，负郭只田桑。
次少华提学桃源韵
作者：陈洪谟
朝代：明

严程聊弭节，高兴欲穷源。秦晋人何在，江山迹故存。风声浮远屿，月色遍荒村。览胜多奇思，摛词数百言。名繇秦代后，地俯鼎江偏。桃树还弥望，人家自力田。茹芝怀绮老，飞笛仿回仙。山径多豺虎，愁闻更几年。
次少华提学桃源韵·其一
作者：陈洪谟
朝代：明

严程聊弭节，高兴欲穷源。秦晋人何在，江山迹故存。风声浮远屿，月色遍荒村。览胜多奇思，摛词数百言。
次少华提学桃源韵·其二
作者：陈洪谟
朝代：明

名繇秦代后，地俯鼎江偏。桃树还弥望，人家自力田。茹芝怀绮老，飞笛仿回仙。山径多豺虎，愁闻更几年。
江城别意送李佥宪
作者：陈洪谟
朝代：明

南浦春光入棹歌，绿杨风软水生波。可知尊酒徘徊处，无奈萍踪聚散何。弹铗冯驩心自壮，投机曾母事应讹。百年忠孝男儿志，报称还看鬓未皤。
池亭
作者：陈洪谟
朝代：明

东风吹雨小池平，隐隐荷钱日渐生。试问荷开还几日，西邻酿酒味初成。
浔阳留别
作者：陈洪谟
朝代：明

新秋雨初歇，草木生微凉。汎汎鄱湖水，相送意更长。旬日已云久，对语倾衷肠。名山同追寻，古洞还趋跄。把酒不成醉，仰视鸿雁翔。霎然浮云起，白日将回光。贞兰植空谷，岁晚为谁芳。相信不在迹，千里能无忘。
清明上冢阻雨
作者：陈洪谟
朝代：明

佳辰苦被风和雨，策马前村不可行。十载亲容还梦寐，百年人世几清明。江乡岁歉犹艰食，农亩春迟未力耕。更有垂杨袅烟雾，柔条万缕似愁萦。
渡崇安江奉怀黄山都宪公
作者：陈洪谟
朝代：明

兵火频年巳可怜，今来江浒有渔船。穷猿远度藤萝月，小犊深耕桑柘烟。喜听虞廷初振旅，犹闻范老旧筹边。几回虎帐论心处，坐我春风玉树前。
渡河
作者：陈洪谟
朝代：明

郑卫河南北，风声百里闻。平成怀禹绩，郡县忆秦分。健马嘶沙墅，惊鸿下水濆。皇明声教广，远近正同文。
游君山
作者：陈洪谟
朝代：明

君山四面皆湖水，遥望巴陵十里馀。渺渺烟波无客到，阴阴石洞有僧居。风清气朗秋分后，虎啸猿啼月上初。独有含颦无限意，几茎斑竹尚扶疏。
游君山值大风
作者：陈洪谟
朝代：明

泛泛古城隅，中流极凝睇。击楫时奋昂，十已六七际。风伯何飘摇，阴云极排翳。白日将无光，飞沙触人眦。浊浪抛几寻，船欹柁难捩。吁嗟湘君祠，咫尺不可济。重华去已远，即此亦云契。悠悠百世心，瞻望增泗涕。事变难预防，对面成乖戾。风乎无太劳，天道终开霁。
游赤壁赴邓待御文瑞约
作者：陈洪谟
朝代：明

千里沧波接素秋，偏从豸史得重游。风流词客今何在，霄汉阴云此尚浮。不断藤萝缘古树，无心鸥鸟下中州。衔杯莫厌青山暮，灯火相看兴转幽。
登九江希庾楼
作者：陈洪谟
朝代：明

新楼极虚敞，竹树还阴森。何意尘嚣中，有景如山林。远人欲远览，小构依孤岑。飞甍捲朝雾，疏帘含清浔。我来坐移晷，泠然风满襟。烦敲已荡涤，杯斝劳重斟。江山足清赏，孤兴动豪唫。昔人盛风致，流传犹及今。清谈岂足贵，保障应同心。名楼义在此，良贾真藏深。
登岳阳楼
作者：陈洪谟
朝代：明

此楼飞构自何年，作镇南州势不偏。日暮巴陵云满地，春深梦泽水连天。登临自古怀兴替，忧乐凭谁问后先。短棹秋风聊伫望，几行征雁正孤翩。
登黄鹤楼
作者：陈洪谟
朝代：明
体裁：七言律诗

笑领西风上鹤楼，满前光景坐中收。山连故郢形还胜，水绕寒城势欲浮。才薄自今葭倚玉，情深何止酒如油。凭阑不尽临观兴，渺渺烟波有钓舟。
白帝城
作者：陈洪谟
朝代：明

滟滪堆下白浪走，舟师胆落蛟龙吼。赤甲山高云接天，苍厓翠壁排重关。地形似此真奇绝，按垒犹闻路人说。虎视中原力有馀，恃险欺天计非得。君不见左孟门，右太行，周师跃马如康庄。东函谷，西汉中，楚人一炬三月红。从来地形不足数，西京大业起农亩。区区莫讶子阳蛙，犹胜王郎作威斗。
真定值雪有感
作者：陈洪谟
朝代：明

孟冬才初旬，飞雪遽如是。微闻夜窗鸣，及晨忽盈砌。古树垂寒枝，亚亚琼瑶缀。烟霭如云屯，咫尺迷城市。须臾风怒号，入面劲如刺。仆夫声嗷嗷，兹惟凶荒岁。枵腹巳连朝，鹑衣近复敝。沟壑死不免，冻馁何足计。吾闻心恻然，此地人多累。南方当此时，和煦如春气。辛勤事耰锄，衣食亦不匮。虽遇水旱年，仓庾犹有备。今我过诸州，亦闻发赈济。贫者未沾粟，富者已盈笥。从来救荒难，十百才一二。勖哉诸有司，辑宁尚加意。
秋日永宁是县僻守巡罕有到者
作者：陈洪谟
朝代：明

草树萦回石磴盘，仰窥岩穴俯惊湍。坤维自设西江险，人世虚传蜀道难。满野黄云秋正熟，连溪翠葆雨初残。地穷车马从来少，应笑旄倪夹道看。
立春后一日元夕值雪
作者：陈洪谟
朝代：明

昨日春盘初送菜，今朝花鼓又张灯。天时人事每如此，斟酒赋诗还未曾。雪下正当和气会，梅开偏喜暗香凝。朣胧月夕犹堪画，却忆山阴舫可乘。
答张宪副子鱼见怀
作者：陈洪谟
朝代：明

春江横素练，霁宇散轻阴。轩盖经行远，衡茅入望深。鸣驺开小队，流水咽孤琴。莫讶茶瓜久，高谈慰我心。
答滇士张愈光春日韵
作者：陈洪谟
朝代：明

楚中春巳动，江馆夜还风。才埒凌云客，情兼失马翁。化工聊戏剧，吾道此开通。会展天池翼，相看鬓未蓬。
红梅
作者：陈洪谟
朝代：明

玉质天然不受妆，舞筵聊尔试霓裳。由来国色多殊调，自有临风一段香。
群儿春嬉图
作者：陈洪谟
朝代：明

暖风欹绣帽，霁色称华裾。拾翠郊原遍，欣然共小车。
苦雨复郡守韵
作者：陈洪谟
朝代：明

冥濛雨意浩无边，望望江门水拍天。去马来牛那辨色，沧波白浪竞趋田。愁闻市桂虚朝爨，更说移床废夜眠。独喜郡侯能露祷，口碑盈路巳先传。碎竹声繁到枕边，薄寒真是积阴天。穷乡岂有□□□，孤宦兼无负郭田。冷煖世情随处是，萧条门巷对愁眠。功成补漏谁堪托，炼石从来亦浪传。
苦雨复郡守韵·其一
作者：陈洪谟
朝代：明

冥濛雨意浩无边，望望江门水拍天。去马来牛那辨色，沧波白浪竞趋田。愁闻市桂虚朝爨，更说移床废夜眠。独喜郡侯能露祷，口碑盈路巳先传。
苦雨复郡守韵·其二
作者：陈洪谟
朝代：明

碎竹声繁到枕边，薄寒真是积阴天。穷乡岂有□□□，孤宦兼无负郭田。冷煖世情随处是，萧条门巷对愁眠。功成补漏谁堪托，炼石从来亦浪传。
荆南行馆夜坐
作者：陈洪谟
朝代：明

荆南名郡古称雄，经纬功存禹贡中。千里帆樯吴蜀会，万家楼阁水云通。兵筹未试时方靖，米价初平岁亦丰。独坐行台清不寐，雁声拖雨掠层空。
荆门卓刀泉庙
作者：陈洪谟
朝代：明

千古英雄泪，孤亭土木身。松萝蟠岁久，蘋藻逐时新。杖策纡天步，挥刀仄日轮。有泉堪饮马，灏气贯秋旻。
草亭同周郡博张愈光观海棠
作者：陈洪谟
朝代：明

去岁看花花又谢，风神长忆一年馀。今朝气暖开还早，万缕丝垂色亦如。猩染绛裙春睡后，晕生丹脸酒腥初。临流顾影须觞咏，莫遣佳人叹索居。灵根海上移来远，艳质还分定惠馀。紫缕低垂春正绾，清流频照影谁如。红生笑颊深杯后，粉缀啼痕晓梦初。独有心知远游客，几回题句向茅居。无端景色名花在，一种芳心万缕馀。独立东风神恍若，不禁风雨泪纷如。睡魂尚怯开筵处，笑靥微生览镜初。岂为閒情纵诗兴，要扳春意满林居。书屋忽惊春雨骤，名花真怯晓寒馀。身随流水魂应断，带绾东风力不如。丽色总非歌舞日，啼痕还忆别离初。春光一瞥仙踪渺，欲向蓬莱更卜居。
草亭同周郡博张愈光观海棠·其一
作者：陈洪谟
朝代：明

去岁看花花又谢，风神长忆一年馀。今朝气暖开还早，万缕丝垂色亦如。猩染绛裙春睡后，晕生丹脸酒腥初。临流顾影须觞咏，莫遣佳人叹索居。
草亭同周郡博张愈光观海棠·其三
作者：陈洪谟
朝代：明

无端景色名花在，一种芳心万缕馀。独立东风神恍若，不禁风雨泪纷如。睡魂尚怯开筵处，笑靥微生览镜初。岂为閒情纵诗兴，要扳春意满林居。
草亭同周郡博张愈光观海棠·其二
作者：陈洪谟
朝代：明

灵根海上移来远，艳质还分定惠馀。紫缕低垂春正绾，清流频照影谁如。红生笑颊深杯后，粉缀啼痕晓梦初。独有心知远游客，几回题句向茅居。
草亭同周郡博张愈光观海棠·其四
作者：陈洪谟
朝代：明

书屋忽惊春雨骤，名花真怯晓寒馀。身随流水魂应断，带绾东风力不如。丽色总非歌舞日，啼痕还忆别离初。春光一瞥仙踪渺，欲向蓬莱更卜居。
草堂石山
作者：陈洪谟
朝代：明

几年移得碧云根，幻出壶天景象新。盆沼更看波涨绿，细蒲芳草一般春。
莱公甘泉
作者：陈洪谟
朝代：明

古寺一掬水，孤臣万里心。国恩终不负，帝赫若为临。胜地神应秘，高风世所钦。匪人亦饕酌，声迹自消沈。
西园杂题
作者：陈洪谟
朝代：明

药畦花径此重开，屐齿微沾旋扫苔。满地清阴天若假，杖藜宁厌去还来。扰扰城居地独偏，草庐虚敞称高眠。一篙春雨池塘阔，旋理纶针向钓船。
西园杂题·其一
作者：陈洪谟
朝代：明

药畦花径此重开，屐齿微沾旋扫苔。满地清阴天若假，杖藜宁厌去还来。
西园杂题·其二
作者：陈洪谟
朝代：明

扰扰城居地独偏，草庐虚敞称高眠。一篙春雨池塘阔，旋理纶针向钓船。
见萤火
作者：陈洪谟
朝代：明

几点疏窗度，相看烂有辉。分应忘草化，意故向人飞。隐约缘阶砌，分明振羽衣。烦敲更难寐，纨扇为停挥。
读明妃传
作者：陈洪谟
朝代：明

紫台春少颊啼红，豺虎鹓鸾类岂同。莫把哀弦咎图史，由来失策在和戎。
谒文丞相祠
作者：陈洪谟
朝代：明

青螺山下相公亭，瞻拜遗容仰德馨。百代衣冠知守死，一方山水自钟灵。夷齐重义轻周粟，李卫贪生拜虏庭。读罢碑阴怀往事，夕阳回首涕如零。
谒龙阳尉青公祠
作者：陈洪谟
朝代：明
体裁：七言律诗

江乡谁构此堂新，香火春秋荐藻蘋。当日孤忠陈大义，百年残喘沐深仁。史鰌既死尸犹谏，东野虽贫业不沦。宦辙底今多厚禄，几人行政为疲民。
谒龙阳尉青公祠
作者：陈洪谟
朝代：明

江乡谁构此堂新，香火春秋荐藻蘋。当日孤忠陈大义，百年残喘沐深仁。史鳅既死尸犹谏，东野虽贫业不沦。宦辙底今多厚禄，几人行政为疲民。
贺闻山先生生旦用韵
作者：陈洪谟
朝代：明

华堂锦瑟传纤手，檐鹊飞双鹤鸣九。玉壶满泛长生酒，持来再拜为公寿。颂比冈陵随众口，况添葭莩复年友。噱饮何妨杯似斗，金盘缕切冰丝藕。君家本是文章薮，棣萼荆花照轩牖。鹍鹏运海力能负，龙马行空声正吼。遐龄拟出彭乔右，维岳降神生岂偶。商岩霖雨还属某，渭水熊罴兆非后。我醉放歌日巳酉，浓墨大书愧如帚。哄堂一笑儿童走，黄钟之侧鸣瓦缶，乘兴更欲开馀瓿。
赠思州王推官泽
作者：陈洪谟
朝代：明

贵竹人称远，思州路更偏。编氓夷语杂，封域楚山连。土物丹砂贵，公庭绿草妍。漳南素门阀，恺悌有心传。
赴召荆南道中偶成
作者：陈洪谟
朝代：明

通宵雨不歇，及晨乃微晴。轻阴散天末，风细沙堤平。扬旌上官道，白露犹纵横。前驱夹弓弩，矛戟何光明。鼓角厉音响，健马还嘶鸣。趋召靡敢后，稽首瞻神京。岂不惜衰朽，殊恩难荷承。朴忠固有素，勉旃惟兹行。
辛卯中秋张湾对月
作者：陈洪谟
朝代：明

去岁清光千里共，今年风物几人殊。金波泛影随时兴，夜色生寒积闰馀。野泊渐看阊阖远，舟行真与水云俱。生平贞素犹堪信，皓魄依依正照予。
过古楼公馆
作者：陈洪谟
朝代：明

公馆依然据古村，肩舆再至岂辞烦。门前霜叶饶丹色，阶下寒芜退绿痕。随处稻粱秋大熟，几家灯火夜初昏。劳劳尘鞅浑无定，回首湘江有梦魂。
过新兴公馆
作者：陈洪谟
朝代：明

宦游三十载，此地鲜经行。野渡秋波渺，禅堂夜雨声。兹闻公馆建，人喜路岐平。为政须知体，前贤论说明。
过朱仙镇谒武穆王庙
作者：陈洪谟
朝代：明

岳驻朱仙力抗金，指陈恢复见胸襟。却怜十二金牌诏，尽失三千甲士心。道济长城人与敌，孔明遗像古垂今。东风下马来瞻拜，满树啼乌正夕阴。
过杨老哨有感
作者：陈洪谟
朝代：明

春水溶溶绿满湾，征夫荷锸有馀闲。承平已喜兵戈静，犹忆前年夜破关。
过桃川宫
作者：陈洪谟
朝代：明

桃源奇迹古今传，此日来寻草莽间。地产桑麻仍旧俗，路通车马自空山。苔封小洞门三尺，花落前溪水一湾。便欲临风学仙侣，丹霄谁见鹤飞还。
过桃川次丙子冬韵
作者：陈洪谟
朝代：明

尘踪何处探仙源，晚共渔翁得细论。满地野花桃树少，半山烟雨洞阴繁。轮蹄影络东西路，鸡犬声闻远近村。更愿年登薄徵赋，人人温饱即君恩。俗虑暂抛尘鞅外，閒情聊寄翠微间。有无仙迹在何处，今古人家住此山。水咽笙簧归石洞，云连屏障倚江湾。花飞片片随游躅，莫怪豪唫带月还。
过桃川次丙子冬韵·其一
作者：陈洪谟
朝代：明

尘踪何处探仙源，晚共渔翁得细论。满地野花桃树少，半山烟雨洞阴繁。轮蹄影络东西路，鸡犬声闻远近村。更愿年登薄徵赋，人人温饱即君恩。
过桃川次丙子冬韵·其二
作者：陈洪谟
朝代：明

俗虑暂抛尘鞅外，閒情聊寄翠微间。有无仙迹在何处，今古人家住此山。水咽笙簧归石洞，云连屏障倚江湾。花飞片片随游躅，莫怪豪唫带月还。
进贤道中
作者：陈洪谟
朝代：明

楼船十月下湖东，此日西还岁已穷。山馆地寒霜在望，草桥冰滑雪初融。无端世路经行遍，有约山灵梦寐通。独喜驰驱身尚健，不妨题咏采民风。
送车通判守随州
作者：陈洪谟
朝代：明

佐郡吾乡说老成，催科抚字喜兼行。官迁藩刺新承宠，地列春秋旧著名。舜井尚闻光烛汉，随珠何羡价连城。凭君卧治摅成绩，汉傅循良此继声。
送高节推弘望北上
作者：陈洪谟
朝代：明

场屋当年识俊才，吾邦司理固宜哉。庭封尺牍民应朴，器别盘根刃自恢。芝诰一函来阙下，蒲帆千尺倚江隈。从来台谏须时彦，况值敷言路正开。
重到新亭用前韵
作者：陈洪谟
朝代：明

巳办扃扉卧，今成出郭行。云移江树影，风带野泉声。对景跨奇绝，逢人说治平。淹留还日暮，归骑月华明。
重至南康遇雨
作者：陈洪谟
朝代：明
体裁：七言律诗

东风吹雨晓寒轻，又上南安路几程。百里山峰时隐见，一年春色半阴晴。田家饶沃桑麻盛，驿舍萧条草树萦。风物满前吟不尽，更收民瘼入官评。
重阳过济水
作者：陈洪谟
朝代：明

一苇萧然夕照间，浅流还苦路行艰。几番风雨重阳节，数点人家柳树湾。野菊有香频寄目，杯樽无酒也开颜。馀情待续登高赋，已愧才疏力更悭。
镇远行院有怀
作者：陈洪谟
朝代：明

三楚山川此地穷，夜郎西望古南中。百年治教衣冠变，万国梯航道里通。芳草郊坰春意蔼，古槐庭院午阴丛。江天渺渺风烟静，摧廓应怀范老功。
长沙道中
作者：陈洪谟
朝代：明

山路萦回草树稠，午风轻度鸟声幽。禾苗尽秀初逢雨，衫葛微凉早报秋。旅店曲随流水转，戍楼高傍暮云浮。更闻此地民淳朴，女织男耕夜不休。几年乡郡说潭州，旌节今来亦壮游。青嶂近收衡岳雨，沧波遥接洞庭秋。谁家帘幕朱垂地，到处菑畬绿满畴。幸是圣明文化久，夜深闾巷有歌讴。
长沙道中·其一
作者：陈洪谟
朝代：明

山路萦回草树稠，午风轻度鸟声幽。禾苗尽秀初逢雨，衫葛微凉早报秋。旅店曲随流水转，戍楼高傍暮云浮。更闻此地民淳朴，女织男耕夜不休。
长沙道中·其二
作者：陈洪谟
朝代：明

几年乡郡说潭州，旌节今来亦壮游。青嶂近收衡岳雨，沧波遥接洞庭秋。谁家帘幕朱垂地，到处菑畬绿满畴。幸是圣明文化久，夜深闾巷有歌讴。
閒适
作者：陈洪谟
朝代：明

绕檐晴鹊巳朝曦，梦到无怀自起迟。白黍每甘□味足，黄花偏喜晚秋宜。心能悟圣非耽酒，业解忘机不着棋。欲抱冰弦傍流水，恐烦馀思入诗脾。
闻报书怀
作者：陈洪谟
朝代：明

赐閒林壑几年馀，衰病真便化日舒。世事已拚成醉梦，荐章那复及慵疏。推贤谏省心应赤，窃吹江皋道不如。况说重华隆盛治，夔龙声迹总堪书。
闻蝉
作者：陈洪谟
朝代：明

此声频入耳，相对又斜曛。露宿浑无累，深藏蔚有文。危枝愁积雨，逸响遏行云。百鸟谁同调，羁怀莫可闻。
闻鹃
作者：陈洪谟
朝代：明

有鸟声悲切，初闻涕可挥。似谙行路险，故唤不如归。
马底驿夜坐
作者：陈洪谟
朝代：明

峰峦高处驿亭斜，矮屋寒烟有几家。出壑松风声淅沥，入窗梅月影交加。仆夫笑语争分火，候吏殷勤次进茶。独坐清宵乡思渺，更依北斗望京华。
黄鹤楼次西涯阁老韵简中丞秦公
作者：陈洪谟
朝代：明

细雨江城秋澹泊，一樽何处堪携鹤。选胜重来近十年，虚楼视昔还恢廓。两山矗立谁疏凿，万壑惊趋犹脉络。壮势平吞白帝城，寒光远带湘妃阁。雕甍绣闼俯苍峰，水波摇泄芙蓉宫。几家弦管廛居密，千里舟航贡道通。铁笛声孤时对月，蒲帆影乱晚随风。迎门花鼓来仙客，入画青蓑羡钓翁。把袂同游皆国彦，锦席高张叨我半。凭栏触景各抽毫，摛词谁复过王翰。楣间高扁少师章，海若天吴骇吾见。中丞更续郢中歌，玉斝琼杯照人面。况说绥怀动隐忧，民情吏治精而练。二公声望将无同，屹屹斯楼并霄汉。
黄鹤楼次韵
作者：陈洪谟
朝代：明

几年不到层楼上，此日重修喜落成。细雨城中车马迹，夕阳江上棹歌声。晴川芳草诗应好，玉笛梅花兴独清。一目乾坤万馀里，开筵宁厌酒重行。
南海歌渔
作者：陈洸
朝代：明

海外浓烟忽渐收，扁舟一叶泛中流。落霞孤鹜齐飞处，极浦遥天一色秋。断续棹歌风里发，高低渔唱月中酬。细看渭上鹰扬者，岂肯埋名到白头。
双忠庙
作者：陈洸
朝代：明

灵威恒著万年容，香火于今尚爇红。死节睢阳人有几，效忠唐室世难同。云雷百战须眉壮，安史千军瘴疠空。古庙已昭山麓上，不辞杯酒酹英风。
官桥秋笛
作者：陈洸
朝代：明

垒石为桥数百春，恍疑乌鹊驾河津。尘中车马经行古，舆上规模制作新。得意共称题柱客，怜才谁识授书人。清宵惟有桓伊笛，三弄梅花月下频。
饮徐孟时宅赠苕溪吴叔礼先生
作者：陈济
朝代：明
体裁：七言律诗

兰苕花发巳残春，短棹遥临鸳水滨。青眼君能怜座客，白头我已愧山人。尽誇诗兴閒边得，自爱交情淡处真。明日起堪分手去，青云无地可相亲。
秋山和贯休韵
作者：陈济生
朝代：明
体裁：七言绝句

秋来秪是入山宜，坐到泉声幽咽时。清泪欲零谁许见，峰头惟有老猿知。
石门故垒
作者：陈润
朝代：明
体裁：七言绝句

古塞千年尚有基，断碑残石草离离。风烟不散英雄气，犹似吴兵百战时。
和悯蝗
作者：陈涵煇
朝代：明
体裁：古风

春畴慎农事，徵诗奏葭茁。旷鳏古所戒，荏苒历初吉。亦欲希陶令，公田每种秫。瘠土与愿违，耕凿未遑悉。十年九报俭，下车询苦疾。太息道州咏，守官听诃黜。豳之惊螽斯，唐之戒蟋蟀。牧圉岂苟然，肩负求良匹。今岁愆雨泽，恒廑幽盩厔。金气乍司令，狂飙肆漻溧。如将百万兵，其势何奔轶。肃肃介而羽，祲氛障赤日。钲鼓动地鸣，甲光夺镰铚。逃雨将焉之，藏奸莫殚诘。头目挟金距，胁从互相率。千家野哭声，妇子魄骤失。哀哉此孑遗，俄顷困藿蒺。末繇借炎火，安冀歌墉栉。天网不可张，刑法无乃密。外灾宋亦书，奇沴烦史笔。逆则召戈鋋，凶乃甘镬锧。愿将剖腹藏，靡能嗔目叱。嗟嗟蜑人乡，窦圭而门荜。旱魃助孽虫，赋税安自出。陇荒京兆阡，舂乏侍御七。暴风经灌坛，江水起湓溢。蟊贼自天降，其敢忘国恤。民方艰一饱，靡膂念芬飶。大军兆凶年，疮痍声唧唧。投界吁有昊，下土望阴骘。惊心彻四郊，僇力追窜逸。倘留寒谷黍，何啻吹暖律。蚕食馀几何，所冀沸再楖。一茎亦血膏，片饷残递驲。露坐公沙躬，星驻何厂术。两者均失据，拊膺徒陨慄。牟密与西阳，禳感功则一。善言荧惑退，盛事闻吞蛭。安得流民图，少苏百里室。填剜血已枯，臣罪惭委质。
东园四首（嘉靖庚寅夏秋作）
作者：陈淳
朝代：明

懒拙无能事，独栖聊自存。竹扉低近水，花径曲通园。老婢强供爨，愚儿日应门。今古多尔尔，何处向人言。举世争趋进，谁能事息机。穷来犹不悟，老去渐知非。骨肉贫招弃，交游懒致稀。衰年须却步，自识此心微。运命生多蹇，羁穷老自胜。行藏如逐客，况味一枯僧。久病医难治，长贫盗亦憎。旁人讶长啸，错比是孙登。独酌林皋下，厌厌不计筹。似能添野兴，还可慰羁愁。月色十分好，虫声一片秋。壁间何物在，寒气隐吴钩。
东园四首（嘉靖庚寅夏秋作）·其一
作者：陈淳
朝代：明

懒拙无能事，独栖聊自存。竹扉低近水，花径曲通园。老婢强供爨，愚儿日应门。今古多尔尔，何处向人言。
东园四首（嘉靖庚寅夏秋作）·其三
作者：陈淳
朝代：明

运命生多蹇，羁穷老自胜。行藏如逐客，况味一枯僧。久病医难治，长贫盗亦憎。旁人讶长啸，错比是孙登。
东园四首（嘉靖庚寅夏秋作）·其二
作者：陈淳
朝代：明

举世争趋进，谁能事息机。穷来犹不悟，老去渐知非。骨肉贫招弃，交游懒致稀。衰年须却步，自识此心微。
东园四首（嘉靖庚寅夏秋作）·其四
作者：陈淳
朝代：明

独酌林皋下，厌厌不计筹。似能添野兴，还可慰羁愁。月色十分好，虫声一片秋。壁间何物在，寒气隐吴钩。
如梦令
作者：陈淳
朝代：明

吟罢小池杨柳，酌尽玉壶春酒。水面正风来，吹乱一天星斗。消瘦，消瘦，愁在凭阑时候。
山茶
作者：陈淳
朝代：明

丹葩间碧叶，雪中自重叠。山人倚醉时，奈可映赪颊。穷冬多雪霰，柔脆已先摧。不是丹砂质，宁能醉后开。
山茶·其一
作者：陈淳
朝代：明

丹葩间碧叶，雪中自重叠。山人倚醉时，奈可映赪颊。
山茶·其二
作者：陈淳
朝代：明

穷冬多雪霰，柔脆已先摧。不是丹砂质，宁能醉后开。
栀子
作者：陈淳
朝代：明
体裁：七言绝句

竹篱新结度浓香，香处盈盈雪色妆。知是异方天竺种，能来诗社搅新肠。
栀子
作者：陈淳
朝代：明

薝卜花开日，园林香雾浓。要从花里去，雨后自扶筇。薝卜含妙香，来自天竺国。笑杀葵与榴，空斯好颜色。
栀子·其一
作者：陈淳
朝代：明

薝卜花开日，园林香雾浓。要从花里去，雨后自扶筇。
栀子·其二
作者：陈淳
朝代：明

薝卜含妙香，来自天竺国。笑杀葵与榴，空斯好颜色。
水仙
作者：陈淳
朝代：明

玉面婵娟小，檀心馥郁多。盈盈仙骨在，端欲去凌波。荒圃淑气回，寒柯发光泽。下有白玉花，玲珑映深碧。
水仙·其一
作者：陈淳
朝代：明

玉面婵娟小，檀心馥郁多。盈盈仙骨在，端欲去凌波。
水仙·其二
作者：陈淳
朝代：明

荒圃淑气回，寒柯发光泽。下有白玉花，玲珑映深碧。
游越
作者：陈淳
朝代：明

吴淞江上放船时，秋色撩人不自知。行到万松山下坐，潮声先在隔林西。
玉兰
作者：陈淳
朝代：明

花开不是辛夷种，自得凝香绕紫苞。昨夜月明庭下看，恍疑罗袖拂琼瑶。
玫瑰
作者：陈淳
朝代：明

色与香同赋，江乡种亦稀。邻家走儿女，错认是蔷薇。
画梅
作者：陈淳
朝代：明
体裁：五言绝句

风引上春香，雪弄南枝色。为有惜花心，楼中莫吹笛。
石榴二首
作者：陈淳
朝代：明

未摘霜前实，先看雨后花。名应出西海，颜岂论东家。蜡蒂团赪玉，文英簇绛绡。秋来结佳果，珍味不须调。
石榴二首·其一
作者：陈淳
朝代：明
体裁：五言绝句

未摘霜前实，先看雨后花。名应出西海，颜岂论东家。
石榴二首·其二
作者：陈淳
朝代：明

蜡蒂团赪玉，文英簇绛绡。秋来结佳果，珍味不须调。
秋葵
作者：陈淳
朝代：明

月上墙东阿，秋光照庭户。幽葩向人明，泫似泠泠露。素质倚秋风，向人浑欲语。春风莫相笑，丹心自能许。
秋葵
作者：陈淳
朝代：明

长门秋晚露凄凄，双袖轻翻旧赐衣。自笑不如桃与李，春风吹向上林飞。
秋葵·其一
作者：陈淳
朝代：明

月上墙东阿，秋光照庭户。幽葩向人明，泫似泠泠露。
秋葵·其二
作者：陈淳
朝代：明

素质倚秋风，向人浑欲语。春风莫相笑，丹心自能许。
绣毬
作者：陈淳
朝代：明

东风吹琪树，幻出冰雪姿。虚亭落清影，夜半月明时。
茉莉花
作者：陈淳
朝代：明

浴起月到楹，柔枝方可折。薰风如有情，吹帘散香雪。
茉莉花
作者：陈淳
朝代：明

茉莉开时香满枝，钿花狼籍玉参差。茗杯初歇香烟烬，此味黄昏我独知。
菊花
作者：陈淳
朝代：明

清霜下篱落，佳色散花枝。载咏南山句，幽怀不自持。
菩萨蛮·山园
作者：陈淳
朝代：明
体裁：词

山中寂静无人到。松筠满眼平生好。读罢古人书。一樽聊自如。忽闻山鸟语。绝胜歌仙侣。醉醒月明时。鸟还人不知。
闻鸟
作者：陈淳
朝代：明

重重烟树锁招提，野客来寻路不迷。才过板桥尘土隔，落花无数鸟争啼。
题桂花
作者：陈淳
朝代：明

金粟花开日，天香散玉墀。嫦娥解人意，折赠最高枝。
题瑞香花
作者：陈淳
朝代：明

秾香拆麝脐，细蕊秀鹤顶。东风故飘荡，薰人醉不醒。
题辛夷花
作者：陈淳
朝代：明

东风日夜发，桃李不禁吹。检点浓华事，辛夷落较迟。
登恒山
作者：陈清
朝代：明
体裁：七言律诗

古庙平临北斗齐，登临俯瞰众山低。万重桧影罗为障，一道虹光直作梯。黄鹤青鸾林外立，碧桃瑶草洞中迷。红尘隔断三千丈，只有云生舍北泥。
寄王履约秀才
作者：陈源清
朝代：明

四海茫茫有隐忧，儒官头白久淹留。漫言当路轻冯衍，却叹旁人笑马周。水涨石湖青雀舫，花残姑浦白蘋洲。相思静倚青毡冷，强饮空庭夕漏秋。
答文徵明秀才
作者：陈源清
朝代：明

每从白马望吴门，天堑长江隔梦魂。缟带交情惟汝在，练裙书法好谁论。支硎鹤去云千片，茂苑花飞水一村。何日黄金祠贾岛，玉阑花下酹清尊。
西湖图录二
作者：陈滔
朝代：明

谁写西湖一段奇，主人閒寄旧游时。红楼倚醉临空阔，画舫移歌入渺瀰。解语荷花争献酒，多情桃叶索题诗。丹青此意谁堪会，肠断三生杜牧之。闻说杭州胜颍州，平湖千顷净如秋。东坡到处留新话，西子何年忆旧游。十里荷花迎画舫，六桥杨柳送鸣驺。摩挲老眼丹青里，惆怅天堂负白头。
西湖图录二·其一
作者：陈滔
朝代：明

谁写西湖一段奇，主人閒寄旧游时。红楼倚醉临空阔，画舫移歌入渺瀰。解语荷花争献酒，多情桃叶索题诗。丹青此意谁堪会，肠断三生杜牧之。
西湖图录二·其二
作者：陈滔
朝代：明

闻说杭州胜颍州，平湖千顷净如秋。东坡到处留新话，西子何年忆旧游。十里荷花迎画舫，六桥杨柳送鸣驺。摩挲老眼丹青里，惆怅天堂负白头。
卢公武鹿城隐居
作者：陈潜夫
朝代：明

悠悠昆阜云，离离鹿城树。牛耕春雨余，野绿照庭户。
朱景春安分轩
作者：陈潜夫
朝代：明

一自幽栖白版扉，略无尘梦到轻肥。摩娑老眼临书卷，抖擞闲身称布衣。凤竹声回琴响近，雨苔青满屐痕稀。客来况说云山好，处处春苗长蕨薇。
访沈士怡丹房
作者：陈潜夫
朝代：明

绕屋丹光炫晓霞，隔溪山色映鸥沙。几回谈笑停杯坐，帘外春风落杏花。
游雪窦寺
作者：陈濂
朝代：明
体裁：七言律诗

青山面面削芙蓉，只尺犹疑千万峰。野草逢春都是药，碧潭和雨半藏龙。池开锦镜晴波阔，路入珠林暖翠重。试采新茶寻涧水，一双玄鹤下高松。
石林山房
作者：陈瀛
朝代：明
体裁：七言绝句

轻风落树散林烟，海日三竿正熟眠。傍午起来花落尽，不知雷雨过山田。
赠东畬归田作
作者：陈瀛
朝代：明
体裁：七言绝句

白蘋风起钓丝凉，解组归来野兴长。波浪尘埃非旧梦，青山影里卧斜阳。
雪夜过妙光寺
作者：陈瀛
朝代：明
体裁：七言绝句

朔云卷小气凭陵，此夕山阴兴巳乘。高笠短蓑遗出浦，满湖风雪夜寻僧。
雪夜过妙光寺
作者：陈瀛
朝代：明
体裁：七言绝句

朔云卷水气凭陵，此夕山阴兴已乘。高笠短蓑还出浦，满湖风雪夜寻僧。
挽苏宇霖阁部
作者：陈炅
朝代：明

间关西浙与东闽，身是云台第一人。已拥真人兴白水，更收群彦集平津。朱茑前道驱风伯，青雀西飞走海神。锡命已深惭未报，誓将长剑扫风尘。亲承锁钥镇雄关，拟复中原济险艰。兴晋预陈淝水阵，覆吴思保会稽山。何期狼跋难回顾，遂至龙髯不可攀。入赣出闽今已矣，旌旗凄断故乡还。两朝开济付飞灰，元老丹心合自裁。斥堠狼烟今已寂，都城鱼钥问谁开。鹰鹯饱食多飏去，桃李成阴枉笃培。瞻奉山陵在何处，空留抔土粤王台。血碧苌弘出九原，全忠全孝竟难言。千钟不逮高堂养，万死宁酬国士恩。世运兴亡原有数，功名成败岂须论。厓山祠屋长邻近，俎豆他年正气存。
挽苏宇霖阁部·其一
作者：陈炅
朝代：明

间关西浙与东闽，身是云台第一人。已拥真人兴白水，更收群彦集平津。朱茑前道驱风伯，青雀西飞走海神。锡命已深惭未报，誓将长剑扫风尘。
挽苏宇霖阁部·其三
作者：陈炅
朝代：明

两朝开济付飞灰，元老丹心合自裁。斥堠狼烟今已寂，都城鱼钥问谁开。鹰鹯饱食多飏去，桃李成阴枉笃培。瞻奉山陵在何处，空留抔土粤王台。
挽苏宇霖阁部·其二
作者：陈炅
朝代：明

亲承锁钥镇雄关，拟复中原济险艰。兴晋预陈淝水阵，覆吴思保会稽山。何期狼跋难回顾，遂至龙髯不可攀。入赣出闽今已矣，旌旗凄断故乡还。
挽苏宇霖阁部·其四
作者：陈炅
朝代：明

血碧苌弘出九原，全忠全孝竟难言。千钟不逮高堂养，万死宁酬国士恩。世运兴亡原有数，功名成败岂须论。厓山祠屋长邻近，俎豆他年正气存。
挽袁自如大司马
作者：陈炅
朝代：明

一出关门任是非，忽来萋菲动天威。当时共喜平台对，今日翻从大理归。本谓五年期雪耻，谁令六月见霜飞。长城万里今何在，闻道关山数被围。男子当为天下奇，满朝交赞圣明知。己忘白马图家计，直抵黄龙誓自期。韩范在军胡胆落，苏张当国士心疑。千年幽恨还谁似，读罢金陀有所思。
挽袁自如大司马·其一
作者：陈炅
朝代：明

一出关门任是非，忽来萋菲动天威。当时共喜平台对，今日翻从大理归。本谓五年期雪耻，谁令六月见霜飞。长城万里今何在，闻道关山数被围。
挽袁自如大司马·其二
作者：陈炅
朝代：明

男子当为天下奇，满朝交赞圣明知。己忘白马图家计，直抵黄龙誓自期。韩范在军胡胆落，苏张当国士心疑。千年幽恨还谁似，读罢金陀有所思。
秋兴
作者：陈炅
朝代：明

潮生古岸寒风急，野渡无人行路难。杨柳萧条羌笛怨，芰荷零落客衣寒。楼头星火依檐落，槛外云山倚剑看。回首沧江无限兴，故溪归去负渔竿。散步江村日影斜，双双鸥鸟踏晴沙。晚霞海角三株树，秋水明河八月槎。回首天涯真浪迹，侧身歧路岂无家。别来不奈逢摇落，愁见芙蓉一度花。云尽江空大火流，丹枫岸接白蘋洲。三漕溪上闻豺虎，七夕楼中望女牛。岂谓多才偏有恨，未曾为客不知秋。人生尽被风尘老，肯信閒居易白头。
秋兴·其一
作者：陈炅
朝代：明

潮生古岸寒风急，野渡无人行路难。杨柳萧条羌笛怨，芰荷零落客衣寒。楼头星火依檐落，槛外云山倚剑看。回首沧江无限兴，故溪归去负渔竿。
秋兴·其三
作者：陈炅
朝代：明

云尽江空大火流，丹枫岸接白蘋洲。三漕溪上闻豺虎，七夕楼中望女牛。岂谓多才偏有恨，未曾为客不知秋。人生尽被风尘老，肯信閒居易白头。
秋兴·其二
作者：陈炅
朝代：明

散步江村日影斜，双双鸥鸟踏晴沙。晚霞海角三株树，秋水明河八月槎。回首天涯真浪迹，侧身歧路岂无家。别来不奈逢摇落，愁见芙蓉一度花。
芷园张太史楼居寄赠
作者：陈炅
朝代：明

楼居百尺倚云危，隔断风烟碧海湄。风景不殊悲晋日，衣冠还似避秦时。玉堂金马三更梦，浙水闽山一局棋。国士未酬应有意，此身端不负伦彝。日落寒云惨不开，西山片石共崔嵬。当时尚有常山舌，此日宁无博浪椎。失马塞翁殊未定，卜龟詹尹亦难裁。千回万转思量遍，肯信英雄念已灰。
芷园张太史楼居寄赠·其一
作者：陈炅
朝代：明

楼居百尺倚云危，隔断风烟碧海湄。风景不殊悲晋日，衣冠还似避秦时。玉堂金马三更梦，浙水闽山一局棋。国士未酬应有意，此身端不负伦彝。
芷园张太史楼居寄赠·其二
作者：陈炅
朝代：明

日落寒云惨不开，西山片石共崔嵬。当时尚有常山舌，此日宁无博浪椎。失马塞翁殊未定，卜龟詹尹亦难裁。千回万转思量遍，肯信英雄念已灰。
元夕寓淞行台
作者：陈炜
朝代：明

六街箫鼓动欢声，独坐行台看月明。不是有心贪胜赏，偶逢时节独关情。沽来春酒已无多，行酒青衣不解歌。浮世几回灯火夕，如何长在客中过。
元夕寓淞行台·其一
作者：陈炜
朝代：明

六街箫鼓动欢声，独坐行台看月明。不是有心贪胜赏，偶逢时节独关情。
元夕寓淞行台·其二
作者：陈炜
朝代：明

沽来春酒已无多，行酒青衣不解歌。浮世几回灯火夕，如何长在客中过。
内翰黄仲昭以言被谪湘潭赋赠
作者：陈炜
朝代：明

一道封章彻紫宸，忧时宁复悼埋轮。玉堂本是论思地，湘水甘为放逐臣。孤棹夜寒惟有月，上林花发不知春。皇明德量宽如海，珍重将来报主身。
出按东吴舟次通州
作者：陈炜
朝代：明

朝辞玉陛按东吴，晚出湾河画舫孤。两地思家南又北，满江云影树模糊。
同官胡以道谪黔阳丞用李廷美韵送之
作者：陈炜
朝代：明

淩晨相送帝城东，回首君门隔九重。行橐独留封事草，贞心不改岁寒松。花边且对离筵酒，梦里犹闻禁苑钟。沅水谩劳迁谪恨，虞廷接武尽夔龙。
吴市居民目予年少笑而赋此
作者：陈炜
朝代：明

五载恩光映豸袍，周询民瘼敢辞劳。闾阎不用惊年少，无限秋霜点鬓毛。
和厚弟山居偶成
作者：陈炜
朝代：明

鸡黍连枝会，村居未寂寥。茶烹南涧水，酒送北溪桥。取具奔邻叟，关门避客轺。山深无日色，早晚卜归樵。
商山四皓和罗彝正韵
作者：陈炜
朝代：明

生子不嗣汉，花颜为谁好。阴虹浊太阳，前星暗穹昊。谁知安汉功，乃属避秦老。赤松已先几，紫芝犹未槁。出山还入山，白云可重扫。不见韩与彭，门巷委荒草。
宿永庆寺望厚用二弟赴会闱不至
作者：陈炜
朝代：明

卫河风冷乱流澌，白日看云夜卧迟。残月半窗山寺晓，不知何处正驱驰。
宿聪上人房
作者：陈炜
朝代：明

半生无计涤尘襟，喜共旻公宿梵林。隔竹茶烟风冉冉，锁窗花影夜沉沉。有心听法篝灯坐，著意敲诗步月吟。一榻未容清梦觉，又乘羸马逐朝簪。
寓临清寄余文勉主事
作者：陈炜
朝代：明

交游何处见情真，歧路相逢即故人。斗酒屡邀花底醉，束薪多济客中贫。陌头疏柳才凋叶，江上红梅又放春。祇恐天书易催发，论心不及往来频。
巡南畿夜宿茅山观有怀和唐人韵
作者：陈炜
朝代：明

揽辔茅山阳，林昏月初上。解鞍扣道关，一榻假清敞。树古虬影蟠，风回玉声响。客梦不成憩，孤怀共谁赏。缅惟故山云，无由谢尘想。
归篷听雨
作者：陈炜
朝代：明

眉山有二苏，芳名辉今古。平生兄弟情，一夜彭城雨。薄俗谁可敦，对面秦越分。同心复同气，三槐美云孙。伯也秋台英，仲氏东山卧。千里弟思兄，灯火清宵坐。坐卧情不堪，买棹来江南。小窗欢会处，风雨夜深谈。相亲情独好，欲别怀偏恶。抗疏入君门，共假还乡乐。新凉及春秋，同上潞河舟。纵合风雨夕，何曾远道愁。初听淮水东，点点在孤篷。揽衣不成寐，樽酒沽来同。再听吴江上，淅沥枕边响。姜被夜正温，谢池草初长。涓涓江上起，何处无寒声。微因手足爱，胡能激深情。鸿雁多分张，此会安可常。而况暂归省，不日鹓鹭行。我家有难弟，别来几经岁。天涯梦寝多，长忆连枝会。烦君相勉旃，霄汉同飞骞。预扫两家榻，客窗期对眠。
彭城吊古
作者：陈炜
朝代：明

彭城饶古迹，刘项属谁家。帆挂江间日，城栖鸟外霞。荒台无戏马，大泽不横蛇。寄语歌风者，贤人帝独嘉。
期黄秋官赏春遇雨
作者：陈炜
朝代：明

见说仁山景物佳，寻春有约踏晴沙。无端最是连朝雨，孤负春风几度花。
清明道中
作者：陈炜
朝代：明

骢马行行过近畿，家家坟上纸钱飞。七千里外楸梧老，立断东风泪满衣。
游开先寺
作者：陈炜
朝代：明

长忆匡庐秀，无由结胜缘。风涛避彭蠡，冠盖到开先。径转山环抱，岩欹树倒颠。昙花当马落，萝薜向人悬。瀑布檐飞玉，香炉顶吐烟。排窗招五老，入室见诸天。胜地堪栖迹，名途暂息肩。矢心方味道，有口懒参禅。倦倚云边榻，行看石上镌。旧题半磨灭，诗语尚新鲜。景物知多少，诗家画未全。兴酣乌夕没，坐久月东圆。笔醮潜龙窟，茶烹接竹泉。客怀清似洗，俚句不成篇。想像陶彭泽，追寻李谪仙。神交来梦寐，为我足吟笺。
游月河寺和柯先生韵
作者：陈炜
朝代：明

小寺寻芳去，微云霁晓天。亭台人境外，门巷野桥边。径转穿花入，杯深藉草眠。不嫌归路晚，乘月漫垂鞭。
经维扬见竹偶成
作者：陈炜
朝代：明

江南无地不清幽，十载红尘祗梦游。此日推篷江上看，几家茅舍竹修修。
耕读为苗太守题
作者：陈炜
朝代：明

昔年解组意何如，郭外良田架上书。陇亩锄犁春雨后，茆斋灯火夜凉初。鹿门景物宜人处，鼋鼎功名染指馀。笑我红尘方扰扰，不知何日买邻居。
胡佥宪德盛写兰并题用韵答之
作者：陈炜
朝代：明

小窗岑寂夜如年，梦绕芝兰若个边。明日相思鸿雁信，何如花底对床眠。
草塘春色
作者：陈炜
朝代：明

柳塘春暖草初生，绿遍江干万里程。彷佛西堂来梦寐，分明南浦带离情。晴连碧汉看无异，翠落苍波染不成。吟得惠连诗句好，秋风台畔寄难兄。
谪仙问月
作者：陈炜
朝代：明

沉香亭北奏云和，独数清平第二歌。何事夜郎流不返，又持杯酒戏嫦娥。
赋得绣里春耕
作者：陈炜
朝代：明

当年昼绣访遗踪，此地躬耕有卧龙。半亩锄犁春雨足，几家篱落白云封。遗安识得庞公趣，栖遁真成谷口农。念我非才承世泽，移文慎勿笑周颙。
述怀
作者：陈炜
朝代：明

自爱栖迟海上山，于今误入利名关。无端世事愁边见，不住乡心梦里还。三伏炎蒸劳案牍，五更风雨立朝班。也知窃禄浑无补，逐逐光阴好是閒。
送吴亚卿复致政归螺江
作者：陈炜
朝代：明

五十馀年任畏途，尔来归兴逐莼鲈。风摇双佩辞三殿，云引孤帆入五湖。荔酒醉眠花下榻，茶烟吹起竹边厨。白头富贵人间少，况复身閒一事无。
送员外李叔玉之南京
作者：陈炜
朝代：明

新霜变碧草，寒云结朝阴。送君都门道，别骑何骎骎。离筵一樽酒，因之话夙心。君本明堂才，蚤岁辞邓林。郎曹二十载，声价轻南金。舆情若有合，拟作商家霖。如何远行旆，又逐南飞禽。世事勿复道，此怀良不禁。自惭本樗栎，托君交谊深。乡园与宦辙，日夕相追寻。有诗必投示，有过时见箴。君今辞阙下，我方逐朝簪。仰视云汉表，一似辰与参。临歧意难尽，慷慨发狂吟。淮江荡兰浆，白下闻霜砧。旧京风景佳，公暇宜登临。勿云子期远，终负伯牙琴。
送周太守琰还温州
作者：陈炜
朝代：明

陌上春光遍柳条，送君初下紫宸朝。遥空云尽千峰出，别路风生五马骄。离思不堪同作客，交情还忆共题桥。孤舟明发知何在，疏雨空江半落潮。
送林季成司训吉安
作者：陈炜
朝代：明

袅袅垂杨拂绿阴，河流不似别情深。故人欲发西江棹，云树应悬北客心。荒草满庭芹泮雨，南薰一曲杏坛琴。他时若采明堂具，自有长材出邓林。
送王廷用司训桐庐
作者：陈炜
朝代：明

玉阶领儒官，都门介行李。祖筵一尊绿，桐江几千里。君本吾乡英，襟怀淡如水。吐论锦蟠胸，落笔烟凝纸。齐瑟叶云和，王门不经耳。小成岂自安，道传心亦喜。交游满仕途，道义如君几。今兹别我去，离情怅何已。临分发狂吟，情词愧疏俚。敷教想多閒，缄书慰知己。
送赵雍训武定州
作者：陈炜
朝代：明

都门雨初霁，碧草飘初香。故人别我去，执手上河梁。君本吾乡彦，学海驾孤航。沉酣三传奥，落纸烟云苍。悦如九苞凤，灿灿五彩章。楚人不见信，置在山鸡行。索莫难自陈，九天屡回翔。何处揽德辉，孔门道弥光。念昔君未遇，桃李已门墙。我家有同气，几年托芬芳。深情一斗酒，沃君离别肠。酒尽君当发，仰视云茫茫。好饱琅玕食，高冈待鸣阳。
送陈黄门奉使琉球
作者：陈炜
朝代：明

使星宵傍斗南飞，青琐仙郎出禁闱。云染紫泥颁去诰，兽蟠红锦赐来衣。海门风迅帆樯远，天际烟消岛屿微。蚤奉君恩之绝域，台衡属意望君归。
送魏司训澄之饶州
作者：陈炜
朝代：明

日射金门曙色开，故人衔命出蓬莱。花边跃马香风动，鸥外飞帆细雨来。北阙有心方重道，西江无地不生才。明堂榱桷先收拾，梁栋行应属大材。
题周文靖竹石图寄赠山中叶克颖
作者：陈炜
朝代：明

紫台山形若匏仆，紫台山下竹无数。四时苍翠拂檐楹，云是山人栖隐处。我家相距十馀里，文笔山前义溪浒。种得萧萧玉万竿，也学山人开别墅。有时山人过我游，坐看繁阴满窗户。夜静林间酒半醒，凤凰蹴落枝头露。有时我棹紫台舟，六月炎云不知暑。膝下弹琴曲未终，鹧鸪啼落江边雨。两家景物向来同，十载萍踪何处所。高人为写石上枝，恍惚犹谐梦中趣。他年烟水觅长竿，挥毫指点山前路。
题小景
作者：陈炜
朝代：明

深沉门巷隔烟霞，路出重关一径斜。江上小舟如载酒，定应来访子云家。
题小景山水
作者：陈炜
朝代：明

云卷青山外，舟维古渡头。江亭軨鞅寡，閒对两三鸥。
题山水小景
作者：陈炜
朝代：明

江冷水溶溶，群山紫翠重。村孤茆屋小，树隐白云浓。野渡横归棹，深林起梵钟。天涯尘迹久，何处觅仙踪。
题岁寒三友图
作者：陈炜
朝代：明

伐木辍遗响，管鲍今不作。异类强为同，中道生险恶。徂徕有深根，岁晏无凋落。何处结同心，南山与东阁。密叶间清香，允然岁寒托。援笔题斯图，因之励浮薄。
题张方伯画马
作者：陈炜
朝代：明

长安陌上柳亸地，十二年间散群骥。兰筋凤臆若游龙，龙种生来尽神异。良工写意非写形，生绡半幅坠房精。韦韩之妙不复作，眼前画者谁得名。个中憔悴老无力，饲秣犹为人爱惜。其他騕袅与骅骝，皂圉分明动鞭策。傍观一马殊不然，霜蹄腾踏嘶向前。汗血须骖六龙驭，安得奚奴浪著鞭。
题徐孺子墓
作者：陈炜
朝代：明

行藏原有道，出处须见机。忍耻谷危邦，岂若丼蕨薇。汉道昔云季，桓灵拥虚器。西日走崦嵫，寸绳岂能系。济川非无情，中有波涛惊。不见陈与窦，杀身竟何成。南州坦平地，高遂夷齐志。有齿宁食力，不挂安危事。党锢任纷纭，安能麋鹿群。束刍千里道，惟哭故人坟。我遭明盛时，引身非所宜。虽无仲举榻，爱树九龄碑。宰木扬清风，东湖酿美酒。再拜奠芳樽，閒庭自花柳。
题怡云卷
作者：陈炜
朝代：明

富贵闻洛阳，幽寂称柴桑。亦有谪仙人，对酒明月光。月行有圆缺，花开易消歇。惟有空中云，变幻在倏忽。张君海内奇，爱之心怡怡。无心触石起，漠漠随风飞。读书在林麓，自停茅薝宿。长游湖海舟，帆樯共驰逐。不见花月好，光荣难自保。但随云卷舒，逍遥以终老。
题戴文进赤壁图
作者：陈炜
朝代：明

元丰有案诗成狱，五载南来事迁逐。黄冈形胜无处无，赤壁矶头山水绿。古树深蟠不老根，悬崖泻下飞来瀑。白露横江风气凉，月出东山皎如烛。扁舟欸乃击空明，主宾逸兴何当足。歌声上薄斗牛寒，玉箫吹起鲛人哭。此时此景情最融，那识升沉与荣辱。旧存词赋未凄凉，千古虹光耀人目。临安画史艺无双，貌得生绡横半幅。挥毫几度不成吟，祗恐神游笑俚俗。绵邈高风何处寻，漠漠江云寄遥瞩。
题高都宪早閒亭
作者：陈炜
朝代：明

拂袖君门不复回，故园山水亦奇哉。可人最是亭前菊，不待秋风已自开。
风木图
作者：陈炜
朝代：明

我生叹薄祜，双亲溘朝露。宦途将得禄，泉台总归路。悲风何萧萧，夜撼庭前树。有耳不忍听，有怀变凄楚。蓼莪废哀吟，綵衣为谁舞。寸草心难忘，作图表深素。哀哉皋鱼泪，空洒泉下土。惟有扬芳声，可代终天慕。
过羊蹄岭赋
作者：陈炫藻
朝代：明

巨灵擘石峭如梯，却向羊蹄试马蹄。雾拥山腰人影小，天垂海面夕阳低。千盘绝蹬行无尽，九点齐州望不迷。报道风涛犹鼎沸，欲将长剑截鲸鲵。
与林方伯世调叶学谕茂才乡进士世增洎堂兄文厚夜泛分得鸟惊二韵时乙丑岁十一月十三日
作者：陈烓
朝代：明

雪晴天始寒，午夜孤蟾皎。眷彼座上人，夐轶风尘表。笑谈宇宙宽，傲睨江湖小。林影逗空明，波光穷浩渺。行乐贵及时，百年同过鸟。
与竹为二陈进士乃尊题
作者：陈烓
朝代：明

先生高想超尘俗，蒋径新开十亩园。期与此君同节操，每寻幽处避嚣喧。风来小院声敲玉，雨过前山翠绕轩。昨夜春雷耸头角，龙孙无数出东垣。
东江夜泛用谢康乐诗句十韵
作者：陈烓
朝代：明

东江头，秋月下，碧树金风更潇洒。沧浪之曲歌未终，孤雁一曲落平野。泛金尊，乘白舫，仙客主翁争倜傥。碧波倒浸玉芙蓉，醉坐江天爱平旷。棹头月，江上花，花影遥连月影斜。渔翁醉卧泊江渚，犹把长竿插钓沙。秋水清，清且焕，月色当空似平旦。扁舟着我两三人，唱和风前醉巾岸。
东江夜泛用谢康乐诗句十韵·其一
作者：陈烓
朝代：明

东江头，秋月下，碧树金风更潇洒。沧浪之曲歌未终，孤雁一曲落平野。
东江夜泛用谢康乐诗句十韵·其三
作者：陈烓
朝代：明

棹头月，江上花，花影遥连月影斜。渔翁醉卧泊江渚，犹把长竿插钓沙。
东江夜泛用谢康乐诗句十韵·其二
作者：陈烓
朝代：明

泛金尊，乘白舫，仙客主翁争倜傥。碧波倒浸玉芙蓉，醉坐江天爱平旷。
东江夜泛用谢康乐诗句十韵·其四
作者：陈烓
朝代：明

秋水清，清且焕，月色当空似平旦。扁舟着我两三人，唱和风前醉巾岸。
为秋官林廷珍先生题太平清览图
作者：陈烓
朝代：明

旭日平堤雪半消，满前光景入诗瓢。青松白塔前朝寺，绿柳红栏近郭桥。玄武湖边寻伴侣，太平门外问渔樵。公庭吏散閒披玩，不用登临兴已饶。
九日承林方伯招游枕峰寺次韵
作者：陈烓
朝代：明

遥空一雁度斜阳，枫叶含秋半有霜。诗酒百年浑漫兴，菊松三径未全荒。云连野色晴侵户，月送潮声夜到床。为报重阳寻旧约，竹深云净坐僧房。
九月十三夜泛分韵
作者：陈烓
朝代：明

渔歌何袅袅，击楫复呕哑。沙鸥忽惊起，冲破白蘋花。
从刘西窗诸君游义山亭次韵
作者：陈烓
朝代：明

雾磴烟台第几层，孤亭高处许先登。空阶不剪何年草，老树长悬百尺藤。日午锄禾人语细，云深看竹逸怀增。呼童扫石题新句，应记来游此地曾。
十一月十三日余主会夜泛东江分得桃字韵
作者：陈烓
朝代：明

扁舟几度泛江皋，天纵清游属我曹。别渚尚开霜后菊，钓矶閒走石边螯。诗情放浪成千首，雪色缤纷笑二毛。为语渔人莫惊讶，前溪不种武陵桃。
听雨轩醉起
作者：陈烓
朝代：明

江上重门掩夕阴，小轩灯火夜沈沈。醉来不省窗前雨，卧起还调膝上琴。春草池塘牵藻思，杏坛风韵入徽音。卯君不管吟边兴，遥放书声出远林。
咏诸废宫 其一 吴宫
作者：陈烓
朝代：明

属镂血冷剑池空，游鹿荒台踏晚风。香径不归西子驾，竹枝歌沸月明中。
咏诸废宫·其二
作者：陈烓
朝代：明

千门万户玉玲珑，乐奏梨园曲正工。怪杀渔阳鼙鼓动，马嵬秋雨洒梧桐。
咏诸废宫·吴宫
作者：陈烓
朝代：明

属镂血冷剑池空，游鹿荒台踏晚风。香径不归西子驾，竹枝歌沸月明中。千门万户玉玲珑，乐奏梨园曲正工。怪杀渔阳鼙鼓动，马嵬秋雨洒梧桐。
咏鹤
作者：陈烓
朝代：明

玄裳与缟衣，何处来仙客。夜半九皋声，霜天孤月白。
嘲人学脩炼
作者：陈烓
朝代：明

神仙飞举本来空，后学纷纷醉梦中。老我已安生死分，有谁能造大还功。丹炉缪说千年药，白发依然两鬓蓬。汉武秦皇皆好此，至今陵寝闭秋风。
复林翠庭韵
作者：陈烓
朝代：明

一从谢事笑疏慵，十载浮云忆旧踪。老去耻为弹铗客，归来且学荷锄农。江心夜冷隔年酒，月色春和何处峰。梦入翠庭诗未就，东风吹断五更钟。
夜泊砖河
作者：陈烓
朝代：明

扁舟此夜泊砖河，剔尽寒灯意若何。半世功名惊老大，十年南北笑奔波。心悬魏阙云霄远，梦入闽山道路多。纵有客怀难自遣，几回弹剑不成歌。
夜过程江嘲县令刘同年不出
作者：陈烓
朝代：明

竹屋萧条倚水滨，黄昏何处问通津。海翁本是忘机者，何事沙鸥不近人。
宿苏桥驿
作者：陈烓
朝代：明

骢马行行岁事阑，驿楼遥指暮云间。清江一曲门临水，碧树千章屋傍山。村巷几家经寇破，林鸦数点觅巢还。何当为扫烟尘静，处处柴门夜不关。
寒夜独坐
作者：陈烓
朝代：明

万籁无声漏滴残，地炉火尽客衣单。少年但识天南热，多病难禁蓟北寒。油冻银缸灯焰短，絮飘窗纸雪花乾。自惭不似王延孝，通夕思亲梦不安。
山寺夏游
作者：陈烓
朝代：明

素怀压嚣尘，况值烦暑逼。缅彼青莲宫，岧峣倚空碧。乘兴携素琴，绿云散轻策。山深岩径纡，境净松萝密。老衲忽相迎，坐我三生石。啜茗谈苦空，了然群虑息。昙花飘天香，岩翠落巾舄。回首盻尘区，营营果何益。
山居述怀
作者：陈烓
朝代：明

犬吠孤村外，柴荆手自扪。草深含宿雨，山浅映朝暾。平野牛羊散，閒庭燕雀喧。同心在何处，搔首欲奚言。
德符侄请为汪时勉题谢廷循山水图
作者：陈烓
朝代：明

扶桑日出高千丈，闭却衡茅谢尘鞅。烟篆渐消石髓香，每忆丹青惬幽赏。小阮叩门持轴来，披图一玩烦襟开。云是汪君最潇洒，博古重文亦妙哉。眼看此图如初夏，重林叠嶂相高下。老松号风白昼寒，飞泉漱石丹厓泻。千峰万峰天地钟，巨灵劈断真奇功。水石奔冲跃骏马，楼台掩映森苍龙。岿然梵刹倚空表，俯视沧溟一杯小。老僧入定不出门，隐隐钟声度林杪。小桥流水深复深，云护碧干团清阴。策蹇杖藜谁氏子，青天破帽随瑶琴。石径萦纡少车马，草堂中有读书者。说秦有术陋苏张，相汉何能追董贾。两翁坐对话同心，十载归来卧朝簪。南薰拂拂披满座，水花弄影浮衣襟。获麟细谈伤国史，日午酣歌犹未已。遥空雨歇断虹明，列岫层层献青紫。片帆何处送小舟，乘风载酒逐江流。山中有约扫苔石，一饮共洗千古愁。相逢倾盖浑如故，杯酒论情宁论数。溪鱼吹破浪花腥，野鸟啄残庭树暮。胸次悠然浩无垠，从教台阁书奇勋。太上道德端可仰，浮世功名奚足云。吁嗟此景果何有，道子王维去已久。谁家术者巧摹临，笔端造化传不朽。我喜近得脱樊笼，沧浪一曲清尘胸。仰天倚剑发长啸，懒云堕地空重重。安能呼起画中人，相与谈笑倾一斗。挥汗题诗寄汪君，莫把樽前轻覆瓿。
怀友
作者：陈烓
朝代：明

美人在何方，去住不可度。闭目想仪容，冥心寄寥廓。忆昔论交日，看云时共酌。调我膝上琴，唤起松间鹤。青云惜分飞，白首欣有托。慎勿逐红尘，参商遽牢落。悠悠江上舟，喳喳檐头鹊。为报义溪鸥，还来寻旧约。
怀熇兄
作者：陈烓
朝代：明

江头酒尽眼婆娑，一曲离情且谩歌。北阙我依红日近，南闽君去白云多。春风马帐情偏洽，夜雨彭城梦屡过。几度相思不相见，池塘芳草近如何。
思母
作者：陈烓
朝代：明

征夫日駪駪，王事忧靡盬。孤云何处来，悠扬自轻举。随风天外飞，往来无间阻。云下是义山，亲舍此其所。道远不可即，寸心良独苦。默默两忘言，翘首重延伫。
恣遨游，适情性，明月清风随所咏。安能呼起谢元晖，相从得句澄江净。
作者：陈烓
朝代：明

真率会，年复年，清才藻思两逋仙。停杯琢就惊人句，白露横江秋满天。歌丽曲，斟浊醪，鱼龙水底避诗豪。莼美鲈肥无限兴，青云何似白云高。高低树，远近洲，太平身世两悠悠。洞箫吹醒坡仙梦，仰看一鹤横清秋。双杵鸣，孤鸿没，仰视方山青一发。良夜迢迢何以娱，扣舷更酌歌明月。夜将半，潮正平，儿童告我玉壶倾。宾主分携各归去，犹有隔江渔火明。
恣遨游，适情性，明月清风随所咏。安能呼起谢元晖，相从得句澄江净。·其一
作者：陈烓
朝代：明

真率会，年复年，清才藻思两逋仙。停杯琢就惊人句，白露横江秋满天。
恣遨游，适情性，明月清风随所咏。安能呼起谢元晖，相从得句澄江净。·其三
作者：陈烓
朝代：明

高低树，远近洲，太平身世两悠悠。洞箫吹醒坡仙梦，仰看一鹤横清秋。
恣遨游，适情性，明月清风随所咏。安能呼起谢元晖，相从得句澄江净。·其二
作者：陈烓
朝代：明

歌丽曲，斟浊醪，鱼龙水底避诗豪。莼美鲈肥无限兴，青云何似白云高。
恣遨游，适情性，明月清风随所咏。安能呼起谢元晖，相从得句澄江净。·其五
作者：陈烓
朝代：明

夜将半，潮正平，儿童告我玉壶倾。宾主分携各归去，犹有隔江渔火明。
恣遨游，适情性，明月清风随所咏。安能呼起谢元晖，相从得句澄江净。·其四
作者：陈烓
朝代：明

双杵鸣，孤鸿没，仰视方山青一发。良夜迢迢何以娱，扣舷更酌歌明月。
松下咏古
作者：陈烓
朝代：明

古松夹通径，一水清而纡。有客坐松下，含笑读汉书。乃知绛与灌，不若商山癯。百战徒尔劳，一语雅且都。汉祚垂四百，元启子房谟。
松径风
作者：陈烓
朝代：明

一径深且纡，森森覆松栝。清风池上来，幽思与之发。逸响谐素琴，凉阴散缃帙。弘景或可邀，高怀共清豁。
棠黎双鸠
作者：陈烓
朝代：明

淡月溶溶香未残，幽禽飞上玉栏干。相呼不失雌雄好，唤起春耕雨满山。
次毛参将秋日江居十章为浔阳甘贡士赋
作者：陈烓
朝代：明

门外秋波阔，寒光悦醉眸。白鸥閒对我，红叶暗藏楼。酒旆垂邻馆，渔灯见远洲。虞卿谙史笔，终日著穷愁。云净群峰出，江空一鸟迟。雨前萝补屋，霜后菊编篱。巢燕非新主，沙鸥是故知。考槃人自取，天地岂吾私。数椽依静渚，卜筑是良图。楚岭桂开尽，浔阳雁到无。池分秋瀑细，窗透夕阳孤。兀坐成何事，潜心咏典谟。
次毛参将秋日江居十章为浔阳甘贡士赋·其一
作者：陈烓
朝代：明

门外秋波阔，寒光悦醉眸。白鸥閒对我，红叶暗藏楼。酒旆垂邻馆，渔灯见远洲。虞卿谙史笔，终日著穷愁。
次毛参将秋日江居十章为浔阳甘贡士赋·其三
作者：陈烓
朝代：明

数椽依静渚，卜筑是良图。楚岭桂开尽，浔阳雁到无。池分秋瀑细，窗透夕阳孤。兀坐成何事，潜心咏典谟。
次毛参将秋日江居十章为浔阳甘贡士赋·其二
作者：陈烓
朝代：明

云净群峰出，江空一鸟迟。雨前萝补屋，霜后菊编篱。巢燕非新主，沙鸥是故知。考槃人自取，天地岂吾私。
次遁庵风雨愁绝韵
作者：陈烓
朝代：明

虚亭兀坐笑衰翁，风雨怀人意万重。芳草吟鞭无路入，夕阳归棹有潮通。寻常樽酒情何限，□五溪山兴不穷。独叹谪仙遗响绝，纷纷瓦缶更谁工。
渊明
作者：陈烓
朝代：明

凉风天末动清秋，一片閒云返故邱。自是雅怀能脱略，肯因微禄更淹留。葛巾漉酒芳樽满，藜杖看花小径幽。寄语纷纷纡辔者，何如林下早归休。
潞河风雨次韵
作者：陈烓
朝代：明

一望碧波深，孤帆柳外林。满江风雨恨，万里故园心。对酒思前事，逢人寄远音。秋声何处急，茅屋乱鸣砧。
潮州谒昌黎祠
作者：陈烓
朝代：明

蓝关匹马雪漫漫，追忆当年事可叹。瘴岭凤来天有意，恶溪鳄去水无澜。庙庭自昔曾封伯，山木于今尚姓韩。往往有功多立祀，如公遗爱久应难。
烟梅为王和初题
作者：陈烓
朝代：明

天与孤高第一花，却从幽谷作生涯。岁寒喜见春风面，漫遣疏烟故故遮。
留别世谦绿榕桥次韵
作者：陈烓
朝代：明

绿榕桥下水增波，桥上骚人倚醉过。自是金兰交谊重，故于樽酒别情多。花当祖席飘红雨，鱼逐新流弄玉梭。把袂不堪分手去，东风碧草奈愁何。
病酒独坐
作者：陈烓
朝代：明

晓风吹雨下西楼，一缕新霜忽上头。老去固知名是累，春来偏与酒为雠。莫多歧路亡羊叹，且作山窗梦蝶游。回首桐阳寻旧隐，方知人世有丹邱。
登仰贤祠
作者：陈烓
朝代：明

一登亭上一徘徊，仰止高山倚上台。星斗至今犹北向，江流自昔尽东来。好音隔叶空黄鸟，古刻横阶半绿苔。千载文光长耿耿，当年佛骨久尘灰。
登可山亭次周时可宪副韵
作者：陈烓
朝代：明

草亭斜倚白云边，石上清风一醉眠。两耳怒涛惊梦破，松花吹满碧栏前。
登点翠亭
作者：陈烓
朝代：明

砥柱中流亦怪哉，浪花飞雪翠成堆。恍疑平地波涛起，静觉半空风雨来。窗户动摇亭落影，栏干清润石生苔。谪仙已去东坡远，此地何人共酒杯。
秋日述怀次韵
作者：陈烓
朝代：明

一雨新凉到草堂，水光山色坐相忘。寻常处世嫌多累，咫尺怀人隔一方。消遣老怀惟水竹，酿成衰鬓几风霜。秋声满枕清无寐，斜月微明漏渐长。
空江独钓图为璋侄题
作者：陈烓
朝代：明

一气团虚亘寥廓，天光云影镜中落。纷纷物态从变更，眼底何如阿翁乐。名利不牵身独閒，万顷沧波百尺竿。溪月江风随意取，星星短发颜如丹。潮来潮去凭此竹，不钓齐璜钓荆玉。游鳞掣破浪花圆，欸乃一声山水绿。君不见渭滨人，熊罴不入姬文梦，百岁风光老钓纶。又不见严滩老，汉家名节在一丝，云台事业迹如扫。谁写斯图托意深，小阮重之轻南金。持来索我题佳句，薰风洒洒清烦襟。几向濯清亭子上，凭栏相对成惆怅。安得呼酒倾百壶，烂醉沙头续渔唱。
经鹿景铺
作者：陈烓
朝代：明

鹿景铺前孤树斜，虬龙偃蹇阅年华。枝柯不为风霜改，留得清阴覆几家。
腊月十四夜翠庭主会泛江以欲问吴江别来意为韵
作者：陈烓
朝代：明

夕景澹馀晖，一棹弄溪曲。欣兹四五人，岁久情愈笃。天寒露气重，江静波光绿。绿酒间新诗，舍此更何欲。冬去春复来，乾坤有常运。达人体自然，百年付良酝。静夜江有声，微云月生晕。相逢且尽欢，得丧何须问。鸱夷本高智，所志在五湖。遗迹已千载，出处真吾徒。俯视沧波渺，仰看明月孤。散发弄扁舟，何论越与吴。
腊月十四夜翠庭主会泛江以欲问吴江别来意为韵·其一
作者：陈烓
朝代：明

夕景澹馀晖，一棹弄溪曲。欣兹四五人，岁久情愈笃。天寒露气重，江静波光绿。绿酒间新诗，舍此更何欲。
腊月十四夜翠庭主会泛江以欲问吴江别来意为韵·其三
作者：陈烓
朝代：明

鸱夷本高智，所志在五湖。遗迹已千载，出处真吾徒。俯视沧波渺，仰看明月孤。散发弄扁舟，何论越与吴。
腊月十四夜翠庭主会泛江以欲问吴江别来意为韵·其二
作者：陈烓
朝代：明

冬去春复来，乾坤有常运。达人体自然，百年付良酝。静夜江有声，微云月生晕。相逢且尽欢，得丧何须问。
至日有感
作者：陈烓
朝代：明

恼人尘事乱如麻，撚指光阴逼岁华。共喜一阳来复日，应怜万里未归家。寒威散作千门雪，春信吹飞六琯葭。空忆灞桥诗思好，未知何处有梅花。
舟经白马湖
作者：陈烓
朝代：明

湖光百里接长天，白马遥看宝应连。斜照红收归鸟外，远山青抹断鸥前。渔翁鼓枻空中去，贾客推篷镜里眠。三岛蓬莱疑咫尺，乘流便欲访群仙。
菜蒥
作者：陈烓
朝代：明

园菜何青青，春风蔼生意。茂叶已充庖，灵根复萌肄。伟哉君子心，于兹识真味。荐之罗绮筵，令人薄珍异。
虎溪三笑图
作者：陈烓
朝代：明

所趋固异时，襟怀颇同调。脱略辞垢氛，庐峰择高妙。社散机已忘，谈空且流眺。轻风吹浮云，误越虎溪徼。顾兹空翠间，抚掌同一笑。讵识千载馀，画图有遗照。
过宝应湖
作者：陈烓
朝代：明

平湖积水澹悠悠，远树溟濛映碧流。千载乾坤浮日夜，一川芦苇自春秋。鸟从夕照空中没，鱼向晴波镜里游。安得飘然无俗累，狂歌散发棹扁舟。
送王宣差还家
作者：陈烓
朝代：明

两字功名举世驰，扁舟来往共怡怡。春风北去莺声早，秋日南归雁影迟。驿路山川如旧识，关河鱼鸟谩相疑。到家未许多濡滞，四十为官正及时。
送闵都宪陛南司寇
作者：陈烓
朝代：明

挝鼓发楼船，欢声沸远天。春花明五岭，烽火息三边。功在摩厓石，名垂汗简编。乡园今便道，昼锦即神仙。
送饶平学谕谢原仁校文还任时余监试同事又连舟至苍梧故及之
作者：陈烓
朝代：明

漓江南下接梧州，两岸青山李郭舟。木落风高鸥鸟唤，江空夜静月轮浮。残牙尚忆红绫饼，寒色初侵紫绮裘。明发驿楼情未尽，一樽临别更绸缪。
重九林方伯主会泛江遂游枕峰寺分得林字
作者：陈烓
朝代：明

酒阑閒拭目，列岫散浮阴。鹜带残霞断，风飘落叶深。簪花三五客，倚竹短长吟。独鹤归来晚，钟声出梵林。
重游东坡亭
作者：陈烓
朝代：明

十年曾向惠阳游，今日重来景自幽。白鹤亭空人去远，青山依旧对江流。
钓台用韵
作者：陈烓
朝代：明

赤龙天上驾群才，何处逃名卧钓台。明月一竿应自得，玄纁三聘只虚来。江边古庙閒秋草，山半残碑积翠苔。夜静客星无复见，高风千古抗浮埃。
钓龙台
作者：陈烓
朝代：明

忆昔山中逐鹿回，层台兀嵂倚天开。霸图一去空流水，遗迹千秋变绿苔。渔钓谩疑灵物在，江云犹想翠华来。古今多少兴亡事，飒飒悲风动草莱。
除夜有感
作者：陈烓
朝代：明

萧条院落一灯悬，只为蛮乡扫瘴烟。云散碧天清似水，何妨客里度残年。
雨中次韵呈林廷琛先生
作者：陈烓
朝代：明

风雨萧萧掩荜门，梦中彷佛接清论。觉来云树牵吟思，潮落寒江野色昏。
题分水关
作者：陈烓
朝代：明

层层峻岭费攀跻，头上云霄似可梯。一水南分闽海远，数峰晴入楚天低。雨声忽助溪声急，山色遥连树色迷。扰扰浮名成底事，半生空自羡幽栖。
题寒江独钓图
作者：陈烓
朝代：明

潮落江声静，林寒雪色深。一竿垂钓者，曾识子陵心。
题扇别遁庵兄
作者：陈烓
朝代：明

十年诗酒几东楼，别意应将此箑留。明到桐山挥手处，雁声嘹呖是新秋。
题梅
作者：陈烓
朝代：明

我屋罗浮下，黄昏月近人。群芳摇落尽，见此一枝春。
题画
作者：陈烓
朝代：明

老树悬崖叶半秋，草亭三面枕寒流。钓船归去斜阳尽，惟有青山对白鸥。
题竹
作者：陈烓
朝代：明

谁弄柯亭管，秋声饮恨长。老龙惊不寐，风雨满潇湘。极目苍梧野，湘灵翠辇过。千年枝上露，留得泪痕多。
题竹·其一
作者：陈烓
朝代：明

谁弄柯亭管，秋声饮恨长。老龙惊不寐，风雨满潇湘。
题竹·其二
作者：陈烓
朝代：明

极目苍梧野，湘灵翠辇过。千年枝上露，留得泪痕多。
山寓怀归
作者：陈焞
朝代：明

床头流水白云閒，匝耳松涛彻骨寒。纵有野人相对饮，杏花春雨满前山。
沙平茶话
作者：陈焞
朝代：明

海北闽南两地赊，肩舆直上楚天涯。逢人冉问云深处，一犬黄昏吠落花。
送蒙庵佥宪弟庆贺之京
作者：陈焞
朝代：明

世道嗟险夷，浮生类飘叶。不沽矫激名，直秉清劲节。趾美在克承，馀休本能积。余家有弟贤，臬台著殊绩。兹行觐九重，众口称啧啧。拚倒双玉瓶，丈夫不云别。
三峡流泉题赠九龄文学
作者：陈煇
朝代：明

蜀江之水何雄哉，奔腾疑从天上来。飞流直下几千丈，大壑五月鸣风雷。飘然一望失西北，巫峡清秋起寒色。声撼长川白日寒，气蒸大漠青冥黑。我时曾向锦城游，观涛独上瞿塘舟。划然长啸震林谷，短箫呜咽回中流。与君对此嘉兴发，便欲因之泛溟渤。好挟飞仙汗漫游，孤篷醉倚西江月。
东林别意送善琴无幻上人
作者：陈煇
朝代：明

冶城秋尽此相逢，远别惊心思万重。细雨扁舟闻梵语，空山落叶寄行踪。孤琴夜对松间月，一锡朝经海上峰。莫向西江閒洗钵，恐教风雨起鱼龙。
中天楼阁为思实赋
作者：陈煇
朝代：明

楼阁东南秀，衣冠翰墨流。云来蓬岛暝，潮落镜天秋。扫石弦霜轸，开窗捲露钩。相逢霄汉上，何必访丹丘。
为井轩题孤雁诗
作者：陈煇
朝代：明

露下江色秋，沙明水容夕。孤飞尔何来，独立随所适。惊弦恨转深，系字情何极。扁舟月下闻，愁绝三湘客。
九日寄琴乐家兄
作者：陈煇
朝代：明

佳节岁希遇，良会人罕同。况逢九日一延赏，兄弟不得相追从。凉风萧萧送飞雨，独闭高斋向荆树。断雁声悲落木秋，寒鸦影度残阳暮。去年此日登高台，邻霄眺望形神开。酒酣倒帻醉起舞，长江浩荡天风来。念此使人恋携手，骨肉伤心重回首。拂石空歌白雪吟，开尊惭对黄花酒。始知行乐多暌违，眼中不见令心悲。秋来更欲一登眺，赢得潺湲泪满衣。
云寺晨钟
作者：陈煇
朝代：明

古寺白云中，疏钟逗林樾。凌晨数杵来，敲落山上月。
偶题
作者：陈煇
朝代：明

散帙看书对碧山，浮云流水与心閒。坐来不觉东林夕，月上前溪钓艇还。
发南屿桥
作者：陈煇
朝代：明

江水白于雪，溪沙皓如月。扁舟浦口来，落日桥南发。
古灵旧隐
作者：陈煇
朝代：明

昔贤读书处，今子隐兹山。闭户心恒寂，看云意自閒。衣冠尘世外，尊俎石林间。向晚樵歌起，相随落日还。
和林范伯琴与诗韵
作者：陈煇
朝代：明

凉露滴草木，微风散衣冠。閒将石上琴，遥向山中弹。苍苍水云起，瑟瑟枫叶乾。初月照秋夕，长松连夜寒。寄言赏音者，知遇良独难。
咏白鸥
作者：陈煇
朝代：明

江上群鸥亦有情，浮沈荡漾似轻萍。晓来推却篷窗视，惊落前溪雪满汀。
墨梅
作者：陈煇
朝代：明

每爱横枝醉里看，满林风雪浩漫漫。数声残笛知何处，吹落空江片月寒。
夜泊钓龙台
作者：陈煇
朝代：明

烟村带晚景，落日驻征桡。夜色海中月，秋声江上潮。鱼灯连水岸，霜月映枫桥。明发频回首，乡山别望遥。
宿福泉寺书与�上人
作者：陈煇
朝代：明
体裁：七言绝句

蜀僧出世在空门，心迹超然离垢氛。欲问安禅最幽处，一潭秋月半山云。
寄仁美同好
作者：陈煇
朝代：明

秋深寥落旧交疏，况复思君万里馀。粤国山河违故邑，吴门烟月怨离居。数声落木啼猿后，几处疏砧过雁初。知尔西游多胜槩，别来诗兴近何如。
寄公鲁文兄
作者：陈煇
朝代：明

薄晚有佳兴，忆君江上山。碧云红树远，黄叶白鸥閒。岩瀑当空落，渔舟钓月还。清晖多雅趣，石磴拟跻攀。
寒夜听雪简参政郑公
作者：陈煇
朝代：明

飘飘飞雪响檐楹，卧听书堂欲二更。映月未分窗外影，因风先送竹边声。乍凝霜叶依林下，恍讶寒松绕涧鸣。起坐披襟浑不寐，冰壶相对有馀清。
寒夜有怀宗武
作者：陈煇
朝代：明

坐向东楼月上时，怀君不寐益凄其。独拚斗酒山中醉，深负孤琴雨后期。夜久霜风还动竹，天寒雪雀自争枝。也知别后能相忆，故遣新诗慰所思。
寒夜留宿故人隐处
作者：陈煇
朝代：明

高斋期夜宿，萝径独携琴。尊酒成幽酌，孤灯照短吟。竹泉分小涧，霜叶响空林。且尽山中醉，谁论物外心。
小景题赠密斋先生
作者：陈煇
朝代：明

长寻幽绝避嚣喧，野服吟秋到鹿门。几处青山连断岸，数家黄叶带孤村。风潭石濑清琴响，烟径苔花翳屐痕。却羡渔樵林下趣，白云相对欲忘言。
山水
作者：陈煇
朝代：明

谷口日耽幽，閒云闭岩扃。烟林积空翠，坐见群山青。适意调桐丝，洗心期道经。以兹对名迹，无乃俱忘形。
山水图
作者：陈煇
朝代：明

危峰东南来，气势何磅礴。下有幽人居，投情在丘壑。山云檐下宿，瀑布空中落。境静神自舒，地偏心亦乐。野桥带行客，孤琴引双鹤。日夕候相过，烟霞有深约。
山水题赠自怡徵士
作者：陈煇
朝代：明

野服每耽幽，东山恣吟眺。烟潭落虚镜，风涧生弦调。趣惬苍树云，心閒碧溪钓。犹疑向苏门，落日共清啸。
庐山秋瀑歌寄王四秀才
作者：陈煇
朝代：明

君不见五老芙蓉峰，绝顶邻霄翠万重。又不见香炉紫烟石，高标照日气千尺。东南胜槩称绝奇，庐山秀色含碧滋。半天飞瀑洒云汉，峡龙作雨风雷悲。仰观气势何盘礴，一道长流喷穹壑。素崖尽裂丹壁开，白虹乍起银河落。知君素有江海心，对之不觉清烦襟。响入百潭秋水去，听如三峡流泉音。子今西行向何处，秋瀑长吟聊寄汝。相思得似石上声，倒海随君流不住。
旅次武林期叔刚脩撰不至
作者：陈煇
朝代：明

寓宇闭幽寂，羁怀转凄其。况兹梅雨候，值此麦风时。门登溪上楼，怅望吴天涯。长风捲潮来，倏忽银山移。潮水尚有信，我行岂无期。缅怀同心人，恻然起遐思。
松泉清响赠善琴无幻上人
作者：陈煇
朝代：明

上人了真如，孤琴寄遐想。开轩对松泉，宴坐犹偃仰。有时閒拂拭，落叶共清响。寒声入霜指，秋啸动林莽。余尝爱鸣弹，愧乏知音赏。一曲殊未终，东林月初上。
柳
作者：陈煇
朝代：明

空塘流水浸长条，细雨疏烟拂灞桥。羌笛数声人不见，春风斜系木兰桡。
桃竹百禽图
作者：陈煇
朝代：明

原野蔼初霁，百卉何芳荣。雍雍众禽鸟，得意欣春晴。迁木恣栖息，惊枝复飞鸣。于焉林谷态，自适天地情。刷羽耀朝彩，流音杂风笙。竹垂琅玕实，桃艳瑶池英。吾当披此图，三复羡群生。
永乐甲辰之秋岳阳方豸史佺按辔赤水偶得一联云云生石洞重阴合雨过峰峦积翠深索余足之因而赋此
作者：陈煇
朝代：明

曙色濛濛结远林，半空鸟道挂危岑。云生石洞重阴合，雨过峰峦积翠深。揽辔观风询异俗，看山抚景动新吟。挥鞭笑指来时路，一道清风洒素襟。
江郎山
作者：陈煇
朝代：明

闻说江郎有弟兄，钟为灵石孕元精。气分乔岳峰如削，壁立中天地欲倾。风动松枝甘露降，云开石井碧莲生。驻车便欲褰衣上，飞步峰头望帝京。
泛舟螺江忆旧游寄郡斋诸文学
作者：陈煇
朝代：明

曾向江头倚玉箫，与君同驻木兰桡。白波千里秋闻雁，凉雨孤舟夜听潮。几处人家连竹坞，数行渔笛过枫桥。今来却忆同游侣，烟景苍苍转寂寥。
浯溪夕秀
作者：陈煇
朝代：明

浯溪山水最奇绝，幽居隐隐依林樾。片雨晴浮北砌花，双松暝挂西峰月。董仙茆屋居其间，深林尽日闭松关。有时相访匆不见，采药云中犹未还。
游絓月轩
作者：陈煇
朝代：明

灵境閟空寂，云门入中峰。玩奇事幽赏，因得相过从。方以静中趣，共忘尘外踪。攀登散情性，语笑谐心胸。萧条林木昏，群物生秋容。暝色半潭雨，寒声双涧松。行吟送落叶，归思闻疏钟。莲社有佳约，东林期再逢。
湘潭雨色
作者：陈煇
朝代：明

凝烟积翠淡如流，万里苍茫一望秋。坐对湘潭归棹晚，乱山残雨送猿愁。
牧牛图
作者：陈煇
朝代：明

日暮桃林风雨寒，数声长啸下空山。草深行径无归路，却望清溪沙上还。
登岳阳楼
作者：陈煇
朝代：明

危楼高架岳阳城，舣棹閒登豁远情。春雨波涛来几席，夜寒星斗挂檐楹。清游墨客琴樽美，飞步仙人剑佩轻。范相雄文誇绝代，气争光岳尚纵横。
白塘归隐为莆阳陈维祯赋
作者：陈煇
朝代：明

陈生小隐读书处，白塘远隔青山墅。地接沧浪九曲烟，门迎壶翠双峰雨。寂寂幽栏鸟雀閒，草堂昼掩青松关。冲朝猿鹤来何事，落日渔樵相与还。清溪月出弦高调，盘石风来可垂钓。山鸟声中彭泽吟，海鸥影里苏门啸。年来为客意都迷，眼前几负沧洲期。片帆明日武陵去，桃花笑杀归来迟。
秋夜宿郡斋书呈诸契厚
作者：陈煇
朝代：明

淡云流月下空阶，此夕相随宿郡斋。疏竹高梧连夜榻，寒泉落木对秋崖。孤琴不用弹新曲，尊酒还同写旧怀。良会应须频潦到，谁言萍梗各天涯。
秋夜读书寄堂士渊文契
作者：陈煇
朝代：明

凉风动秋叶，惊鹊翻庭树。散帙读遗书，寒灯照疏雨。冥探玄妙理，应得发归趣。寸心常湛如，虚明自呈露。依依林木昏，隐隐星河曙。寄谢希颜徒，悁勤保贞素。
秋日同诸公登清泠台
作者：陈煇
朝代：明

灵峰起千仞，高台郁岑寂。烟萝穷攀登，林谷恣探历。凭高一长啸，顿觉万缘息。长江天际来，茫茫去无极。黄花点醉衣，落叶满行迹。万籁送天声，连山起秋色。更听白猿啼，东林澹将夕。
绿筠轩
作者：陈煇
朝代：明

筑室依何许，幽栖向竹林。一尘浑不到，万玉自萧森。挂月澄明镜，吟风响素琴。知君有高节，惟与尔同心。
翰林侍讲林环崇璧远示手教书以复之
作者：陈煇
朝代：明

玉堂远念旧交疏，遥寄南天一写书。自是多情怜久别，应题飞翰慰閒居。雨中秋草迷山馆，天上春云覆石渠。不有故人频顾问，茂陵愁绝病相如。
自牧小亭
作者：陈煇
朝代：明

草阁西风下，幽人独考槃。涧声和雨听，山色捲帘看。好鸟吟花坞，閒云覆药栏。孤琴如有约，萝径候鸣弹。
舟次武陵书别龚章二友
作者：陈煇
朝代：明

驰马下金陵，买棹上湖鄂。扬帆十日过临皋，春风三月登黄鹤。黄鹤楼前江水春，春光淡荡堪娱人。同舟有客来相访，执手宛若平生亲。知君不学悠悠者，宁甘遁迹衡门下。落笔词章接惠连，壮游湖海踪司马。以兹遇我情最多，长吟击筑气偏豪。洞庭纵酒看月色，梦泽推篷望雪涛。人生所贵在知己，结交在结青云士。那能回首叹萍蓬，况乃立身志弧矢。同舟直到武陵城，桃花夹岸春霞明。临流慷慨一为别，云树茫茫不尽情。
荏平马上口号简邵宪使党佥宪
作者：陈煇
朝代：明

荏平云是古名封，地控高唐势独雄。百雉城荒秋雨后，几家门掩夕阳中。马周论议情何切，方朔诙谐赋独工。共是霜台骢马客，偶因怀古挹清风。
落屴峰性上人山房
作者：陈煇
朝代：明

听梵来山寺，逢僧宿石楼。风泉行处满，花竹坐来幽。别涧钟声晚，空潭树影秋。东林微月白，相送虎溪头。
赋得二题送严克谦之京 其一 分水晨关
作者：陈煇
朝代：明

西上有仙关，岧峣望超忽。二水隔东南，连山走吴越。晨过听曙钟，夕宿投寒月。去去何所之，趋朝拜金阙。
赋得二题送严克谦之京 其二 鹅湖晚钟
作者：陈煇
朝代：明

朝从鹅湖游，暮投鹅湖宿。古寺入空山，疏钟出深竹。孤舟荡复行，清响断还续。百八犹未终，前溪水如玉。
赋得二题送严克谦之京·分水晨关
作者：陈煇
朝代：明

西上有仙关，岧峣望超忽。二水隔东南，连山走吴越。晨过听曙钟，夕宿投寒月。去去何所之，趋朝拜金阙。朝从鹅湖游，暮投鹅湖宿。古寺入空山，疏钟出深竹。孤舟荡复行，清响断还续。百八犹未终，前溪水如玉。
赋得旷如楼送人之京
作者：陈煇
朝代：明

高楼邻青云，虚爽复幽绝。凉风下书帷，似与离人别。
赋得螺渚征帆送邓孟芳徵士
作者：陈煇
朝代：明

女螺江上唱离歌，百尺云帆挂碧波。孤屿断烟天际没，乱峰残日鸟边过。榜人洲渚渔讴起，墨客琴樽逸兴多。桂棹行当霄汉近，乘流应拟到天河。
送又玄周先生应辟
作者：陈煇
朝代：明

把酒河桥独送行，春风此别若为情。布衣却起东山卧，京国争传北海名。极浦寒潮迎去棹，清川斜日满重城。旧游白社成寥落，莫厌题诗慰后生。
遇乡人
作者：陈煇
朝代：明

臈月都城雪作花，相逢况复在天涯。云山自是增离恨，风物那堪近岁华。远渚断烟迷晓雁，长林落日集昏鸦。坐来笑问乡园事，喜道平安似到家。
遣怀书寄诸愚仪倞攒
作者：陈煇
朝代：明

懒看镜里发如丝，病起庭前觉事非。满地绿阴芳草遍，一帘红雨落花飞。閒来却笑材无补，别久仍嫌信到稀。政尔望乡心切处，杜鹃唤道不如归。
重九前七日同郡斋诸文学登邻霄台
作者：陈煇
朝代：明

西风吹眺最高台，云物苍苍入望来。秋兴不随黄叶尽，晚樽偏对菊花开。岩前落木蝉声急，天际澄江雁影回。归去若迎重九日，还从此地送陶杯。
陪严都运重游平远台同林文则和严韵
作者：陈煇
朝代：明

肩舆同上石林间，又得追陪到竹关。碧树清泉岩畔路，白云黄叶寺前山。兴来吟咏俄成什，老得辞归半是閒。雅爱相忘频潦倒，不妨重藉石苔斑。
雪夜访戴
作者：陈煇
朝代：明

一夜风雪寒，扁舟独乘兴。未见同心人，前溪兴应尽。
雪毬花
作者：陈煇
朝代：明

一枝晴雪带轻寒，正是梁园春未阑。恍怫玉环初梦觉，香魂犹向月中看。
青门歌寄居易子
作者：陈煇
朝代：明

青门桥南二月时，青门城北梨花飞。忽闻啼鸟道乡信，应念行人何日归。东风一夜青门道，客舍萧条但春草。远树苍茫感客情，遥山寥落伤怀抱。酒幔高楼日未斜，参差桥上几人家。钓鲈潮落见归雁，螺女春深起暮鸦。此中回望南天路，抚剑悲歌水东去。欲问红楼醉别时，正是青门忆君处。
题上清方壶山水
作者：陈煇
朝代：明

曾过蓬岛访茅君，路入中峰紫翠分。琪树寒生双涧石，石门秋卧半潭云。捲帘山色当窗见，拂轸溪声入坐闻。何日暂辞尘服累，青松白鹤日为群。
题山水
作者：陈煇
朝代：明

海国霁烟景，长林气鸿濛。遥峰积翠起千丈，九天秀出金芙蓉。石泉淙淙洒风雨，银河半落横苍穹。恍疑身坐天姥下，万壑五月生寒风。对此发长啸，逸气凌丹虹。閒移轻棹入空碧，武陵尽处缘源穷。鸥沙潮落见溪钓，鹤林月上闻烟钟。以兹便欲赋归去，孤琴未许来相从。始知幸接明盛世，谁能敛迹对尘踪。
题石田山水障
作者：陈煇
朝代：明

昔游东山访幽独，谢公西亭傍深曲。檐楹日落云气凉，百丈空潭澹寒绿。衡茆列坐若群仙，蒲衾草榻心悠然。长林落叶散巾袖，绝涧飞泉清素弦。吟啸于兹足幽赏，野水江云共来往。雁渚风回钓艇还，鸥沙月上寒潮响。石田画史何清真，毫素机妙如有神。丹青放宕竟谁似，岂必辋川贤达人。
饯别户部郎中林公致雍翰林典籍黄公约仲
作者：陈煇
朝代：明

萧萧风雨送残秋，况复凄凉感别愁。粉署仙郎吟判袂，玉堂诗史解行舟。烟村夜火明沙岸，江郭晨钟起郡楼。不尽离情付流水，随君直到凤池头。
黄葵花
作者：陈煇
朝代：明

芳姿曾映羽人冠，仙掌擎来玉露寒。金粉只今成寂寞，唯馀向日寸心丹。
水竹居为朱克恭赋
作者：陈熊
朝代：明
体裁：七言律诗

竹径茅堂相与连，清江一曲好林泉。动门碧色带初雨，满地绿阴遮暮天。春留客座烹鲜鳜，老倩人扶拜杜鹃。却笑九衢尘没马，城南回首思茫然。
东湖杂诗
作者：陈熙昌
朝代：明

乍浦瀛壖曲，遥连芦沥场。迎船桑叶白，系缆菜花黄。塔影开初地，钟声落上方。孤城非铁瓮，先事慎提防。
武夷山赤石街联
作者：陈熙昌
朝代：明
体裁：联

春水两三双画鹢；夕阳四五十人家。
题弄珠楼
作者：陈熙昌
朝代：明
体裁：七言律诗

兰桡桂楫荡新晴，湖上花深似镜平。九曲烟波来海屿，半空楼阁望蓬瀛。吟成鹦鹉潮初长，探罢骊龙月正明。欲识琅琊遗荫处，十围杨柳拂金城。
别景大
作者：陈燧
朝代：明

力疾微吟苜蓿盘，忽闻君已驾征鞍。江湖千里去来易，故旧一樽离别难。荒草马蹄山色远，古藤松树莫阴寒。钱塘风物归吟稿，须寄山翁洗眼看。
送邵炼师归江阴
作者：陈燧
朝代：明

青门隐者人不识，骑鹤来寻华盖君。姹女夜栖丹鼎火，玉妃春绣紫衣云。愁闻南国旌旗暗，爱听中天歌吹分。此去玄都旧时路，桃花红雨正缤纷。
中秋闻文用弟有浙江清戎之命喜而赋此
作者：陈爟
朝代：明

玉壶寒露耿清秋，执法星摇属马周。咫尺宾山楼上月，晴光照彻越吴州。
卜山草堂
作者：陈爟
朝代：明

卜山深愧午桥庄，一曲江村一苇航。每忆西轩话尊酒，故瞻北斗列文昌。烟萝石上春如昨，桃李门前旧有香。最羡竹林留咏后，草堂夜夜烛奎光。
和文厚弟除夜迎春韵
作者：陈爟
朝代：明

沈醉灯下归，春夜欲除夜。要举迎春卮，瓦壶不堪泻。缅彼荆树枝，临霜未凋谢。兰玉生庭除，书香岂应罢。阳回宇宙初，雪响纱窗下。青草生夜塘，梦中倏惊讶。感此惠连诗，千金重光价。咫尺叙连枝，相于脆霜蔗。酴酥拥寒炉，莫忘旧同舍。
咏文静东山别墅
作者：陈爟
朝代：明

惠连新构子云居，景占东山胜孟诸。谈谑四邻千亩稻，招寻群从一溪鱼。丁丁谷口樵薪爨，乃乃林头牛角书。取醉不须携妓乐，埙篪叶奏更何如。
寄文用节推
作者：陈爟
朝代：明

落叶愁分几度秋，怀人长夜上东楼。潮阳浪说八千里，治化今推第一流。瘴海烟消山有色，黄堂春暖狱无囚。不知诗酒弦歌处，还忆联床风雨不。
平山怀古次林内翰韵
作者：陈爟
朝代：明

粤山深处赤龙游，国步艰难到此丘。瘴雨愁云迷旧垒，紫宸黄阁在孤舟。昏昏海色销王气，岌岌南冠学楚囚。却叹鼎湖龙去后，萍踪又逐水东流。
文用擢南台侍御用韵寄贺
作者：陈爟
朝代：明

东楼欢会付空言，谊重连枝岂异根。拜命恩随骢马客，钟情目断鹡鸰原。清风帆挂清江浦，白简霜飞白下门。最是旧京人快睹，豸冠三世太丘孙。
文用更新涵碧亭病起游览不遇
作者：陈爟
朝代：明

扶策重登涵碧亭，绣衣更创郡侯铭。一塘新水回春草，万古文峰列画屏。绿酒青尊珠履客，光风霁月绮窗棂。夜来梦得新诗句，飞楫沙头唤鹡鸰。
次韵送郑文玉之春官
作者：陈爟
朝代：明

梧竹深丛彩凤栖，扶摇直上碧云梯。青樽祖帐开怀别，远道河桥信笔题。淮水晚风三叠浪，梨关夜月数声鸡。遥知献罢天人策，春满琼林醉似泥。
水心亭四景为文用题
作者：陈爟
朝代：明

银河倒泻玉壶秋，百道清泠昼夜流。一曲小池通混混，濯缨人在镜中游。金鸡高奋九霄翰，飞落人间岱顶山。五色岚光何处著，淡烟疏雨卷帘看。何代灵龟下石潭，古藤疏竹小溪南。清光倒浸玻瓈影，剩照霜前颗颗柑。上方层阁枕溪浔，潮送钟声出梵林。斜日半村僧定晚，高人从此涤尘心。
水心亭四景为文用题·其一
作者：陈爟
朝代：明

银河倒泻玉壶秋，百道清泠昼夜流。一曲小池通混混，濯缨人在镜中游。
水心亭四景为文用题·其三
作者：陈爟
朝代：明

何代灵龟下石潭，古藤疏竹小溪南。清光倒浸玻瓈影，剩照霜前颗颗柑。
水心亭四景为文用题·其二
作者：陈爟
朝代：明

金鸡高奋九霄翰，飞落人间岱顶山。五色岚光何处著，淡烟疏雨卷帘看。
水心亭四景为文用题·其四
作者：陈爟
朝代：明

上方层阁枕溪浔，潮送钟声出梵林。斜日半村僧定晚，高人从此涤尘心。
游后乐亭
作者：陈爟
朝代：明

一亭愧比子云居，为爱山泉引旧渠。诗客坐留花下榻，茶烟吹起竹边厨。半帘凉影翻荷盖，几树浓阴隐木奴。安得元方归昼绣，共吟池草倒银壶。
竹坡
作者：陈爟
朝代：明

八面山前八亩坡，若人种玉已成窠。孙枝武接王猷兴，霜操声传卫澳歌。月色到帘鸾凤起，风光入座管弦多。他时雷雨湘江夜，争看苍龙跃海波。
送文用弟起取之京
作者：陈爟
朝代：明

同气复同襟，相看谊转深。憔鹩甘枳棘，鸾凤协韶音。便道斑斓好，联床风雨霪。旧时袍笏在，还汝继朝簪。
重光堂为林元美太守题
作者：陈爟
朝代：明

青春入仕老归田，况复恩光擢暮年。赤带有花新进秩，虎符分竹旧推贤。林间白发怀多宠，篱下黄花晚更妍。回首五云何以报，碧梧丹凤正高骞。
题山水图
作者：陈爟
朝代：明

筑室武陵溪，溪村绿树迷。人寻芝术去，松借鹤猿栖。问诀维仙棹，看山倚杖藜。披图豁心目，吟度石桥西。
联句赠贞烈全民
作者：陈爵
朝代：明

身任纲常重，名争日月明。令仪堪世范，淑德自天成。赵郑应连璧，萧苏乃抗衡。居常夫内助，遇变女中英。时难间关苦，躬危慷慨增。矢心生不辱，完节死非轻。群丑惊心溃，三军怒气腾。精灵孚帝祐，雠恨洗霜清。野老哀同泪，词人叹共声。郡侯章照耀，邑史传丹青。风教须闻疏，天书尚早旌。闾阎誇故事，濒海挹馀馨。舆论千年在，民彝一念生。联诗敦薄俗，忠信讵无称。
一之夜归自楚云台失足坠台旁沟诸生拽出之予闻大笑与世卿各赋诗唁之
作者：陈献章
朝代：明

力危掉却手中筇，正赖诸公救得侬。横加断岸悬双足，满吸清沟到几筒。绵力不禁心转怯，衰年长苦病交攻。无端轻泄天机破，能跃能潜果在公。
一囊包宇宙到手问纲常所以东坡老嘐嘐薄武王
作者：陈献章
朝代：明

不薄论交意，因书稍稍知。还将天下眼，照破老夫痴。
丁县尹惠米时朝觐初归
作者：陈献章
朝代：明

病叟山中观物坐，长官天上带春回。琴堂未必淹三考，村酤犹堪共一杯。彩翼云霄看得意，白头供奉愧非才。如今单父无裨补，分俸何须到草莱。
丁明府置庄萧二节妇祭田邑人讼而夺之
作者：陈献章
朝代：明

岁月人间岂待深，等閒兴废递相寻。秪应节妇坟头月，还照当年茂宰心。
丁长官祠示里人
作者：陈献章
朝代：明

古人冷淡今人笑，此义足起人闻听。莫遣藤萝终得意，顿令箫鼓不闻声。
丁长官祠秋祭示里人
作者：陈献章
朝代：明

苍凉月色皎秋晴，海阔天高思已冥。当日疲癃均乳哺，于今畎亩尽墙羹。一祠已表桐乡爱，列传还须国史成。霜耀星华朱鸟上，水涵山骨铁桥清。
万松草屋
作者：陈献章
朝代：明

南山爱夫子，夫子爱南山。孤鹤去千载，万松栖半间。无愁催白发，有药驻朱颜。夜半风雷作，龙来问大还。畏途千百转，回首见诸山。若个幽求子，结茅松树间。希夷归华顶，黄绮在商颜。分我青精饭，从君亦不还。
万松草屋·其一
作者：陈献章
朝代：明

南山爱夫子，夫子爱南山。孤鹤去千载，万松栖半间。无愁催白发，有药驻朱颜。夜半风雷作，龙来问大还。
万松草屋·其二
作者：陈献章
朝代：明

畏途千百转，回首见诸山。若个幽求子，结茅松树间。希夷归华顶，黄绮在商颜。分我青精饭，从君亦不还。
三洲岩闻虎
作者：陈献章
朝代：明

草动云飞十里风，三洲岩下吼声雄。先生自对山灵笑，不道前身是远公。
三赠
作者：陈献章
朝代：明

别思何悲哽，之人足起余。相逢过白首，此去决璠玙。琴剑那能久，晨昏不作疏。放颜如有问，次第拜阶除。
三赠文都
作者：陈献章
朝代：明

小住江门四十年，隔坡相应荷相怜。窗开四面客通刺，酒覆三杯月到船。身上紫袍知有相，画中碧眼亦真传。明朝庾岭高回首，万里晴波正接天。
上帆
作者：陈献章
朝代：明

蜻蜓翅短不能飞，款款随风堕客衣。此是天人相合处，蒲帆高挂北风归。
上廉宪节
作者：陈献章
朝代：明

宪节多年颂缙绅，除书又喜出枫宸。一天风景贤声著，万里云山要路新。见说召公将入相，空怀寇老可安民。此行料想难羁久，终外调元鼎鼐臣。圣世耄臣鬓欲丝，风姿还似岁寒时。九重天子心方简，百万生灵命已随。畿内经纶当大展，省中霖雨遍先施。赠行固我寻常事，总在图中几首诗。莅政洪林独擅声，乔迁共喜沐恩荣。花飞南浦春初暖，舟发西江雨正晴。分郡一方为上相，去思千里系中情。遥知此去应难久，台鼎期登辅导清。久持宪节驻江南，衡鉴无私太极参。白简霜飞威凛凛，乌纱晴照鬓鬖鬖。风摇去旆装初束，日落离亭酒未酣。到得南雍应不久，君名已在御屏缄。
上廉宪节·其一
作者：陈献章
朝代：明

宪节多年颂缙绅，除书又喜出枫宸。一天风景贤声著，万里云山要路新。见说召公将入相，空怀寇老可安民。此行料想难羁久，终外调元鼎鼐臣。
上廉宪节·其三
作者：陈献章
朝代：明

莅政洪林独擅声，乔迁共喜沐恩荣。花飞南浦春初暖，舟发西江雨正晴。分郡一方为上相，去思千里系中情。遥知此去应难久，台鼎期登辅导清。
上廉宪节·其二
作者：陈献章
朝代：明

圣世耄臣鬓欲丝，风姿还似岁寒时。九重天子心方简，百万生灵命已随。畿内经纶当大展，省中霖雨遍先施。赠行固我寻常事，总在图中几首诗。
上廉宪节·其四
作者：陈献章
朝代：明

久持宪节驻江南，衡鉴无私太极参。白简霜飞威凛凛，乌纱晴照鬓鬖鬖。风摇去旆装初束，日落离亭酒未酣。到得南雍应不久，君名已在御屏缄。
不习书绢殊失故态已付染师作碧玉老人卧帷矣呵呵拙诗纪兴录上顾别驾先生以博一笑
作者：陈献章
朝代：明

用绢不用里，下笔无神气。何况辟其行，大小难更置。能书法本同，万物性各异。茅君疏而野，拘拘用乃废。我且毛颖之，安能免濡滞。书成始大惭，未忍水火弃。持以付染师，经营卧帷事。作诗告先生，其契茅君理。
不寐
作者：陈献章
朝代：明

一饭不忘沟壑心，白头冰雪更相侵。妻烹野菜供晨馔，儿点松灯对夜琴。赋拙但留司马壁，碑成不卖退之金。无端婚嫁相料理，独听疏钟到夜深。
不寐
作者：陈献章
朝代：明

旧雨今雨漏湔湔，长更短更声相连。何人酌我今尊酒，暂醉慈亲卧帐前。
与世卿同游厓山作
作者：陈献章
朝代：明

海风昼号山木折，墨浪夜撼苍厓裂。有庙于此昭臣节，吾昔大书吾脑热。天冠地屦华裔别，万古不使纲常灭。角声呜鸣旗猎猎，楼船将军过击楫。楚客傍观默无说，肝肠里有三公铁。南山老人红玉颊，久坐松根待明月。
与世卿閒谈兼呈李宪副
作者：陈献章
朝代：明

风光何处可怜生，共把閒愁向酒倾。今日花非前日看，少年人到老年更。秦倾武穆凭张俊，蜀取刘璋病孔明。万古此冤谁洗得，老夫无计挽东溟。礼乐犹存鲁两生，至今闻者尚心倾。乾坤已正高皇统，制作还随汉事更。世情迥与淳风别，山色须看过雨明。枕底白云閒一片，直从南斗跨东溟。酒醒西岩看月生，此怀此夜向谁倾。百年自信官清淡，两耳那闻世态更。露饮秋兰分楚客，诗连石鼎对弥明。五湖烟水能多少，更整丝纶钓八溟。午枕清风汗不生，鼻雷打到日西倾。东西山色移床看，六十年光转瞬更。庐阜白云真太华，玉台高阁小朱明。丹青若更閒分别，老子江门是一溟。草长津南薙复生，阴晴天气欲相倾。短檐风暖偏宜睡，古瑟弦歌且莫更。有客舣舟留信宿，呼儿问酒出黎明。短衣江畔聊延伫，又听渔歌彻四溟。病里风光如隔生，泥尊名酒为谁倾。不将莼菜还张翰，也把茅根与率更。松下白头眠卓午，沙边赤脚步平明。安期久矣无寻处，知在南溟是北溟。独立沧茫笑此生，瘦筇几尺也扶倾。新传只屦无多售，旧滥吹竽亦小更。往往诗囊随李贺，深深酒盏寄渊明。世间未必如公足，山有飞云水有溟。碧酒三杯春又生，偶逢骚客各披倾。杨雄识字终谁让，家媪知音却屡更。旧管一题都迭荡，新收半卷转高明。封缄远寄而宗老，月在青天影在溟。羞将白发对黄生，信未通前意已倾。门静客稀偏足话，山回埭远不知更。鸡鸣桑柘孤村晓，日出东南一角明。我欲与君同辟谷，不携妻子住沧溟。
与世卿閒谈兼呈李宪副·其一
作者：陈献章
朝代：明

风光何处可怜生，共把閒愁向酒倾。今日花非前日看，少年人到老年更。秦倾武穆凭张俊，蜀取刘璋病孔明。万古此冤谁洗得，老夫无计挽东溟。
与世卿閒谈兼呈李宪副·其七
作者：陈献章
朝代：明

独立沧茫笑此生，瘦筇几尺也扶倾。新传只屦无多售，旧滥吹竽亦小更。往往诗囊随李贺，深深酒盏寄渊明。世间未必如公足，山有飞云水有溟。
与世卿閒谈兼呈李宪副·其三
作者：陈献章
朝代：明

酒醒西岩看月生，此怀此夜向谁倾。百年自信官清淡，两耳那闻世态更。露饮秋兰分楚客，诗连石鼎对弥明。五湖烟水能多少，更整丝纶钓八溟。
与世卿閒谈兼呈李宪副·其九
作者：陈献章
朝代：明

羞将白发对黄生，信未通前意已倾。门静客稀偏足话，山回埭远不知更。鸡鸣桑柘孤村晓，日出东南一角明。我欲与君同辟谷，不携妻子住沧溟。
与世卿閒谈兼呈李宪副·其二
作者：陈献章
朝代：明

礼乐犹存鲁两生，至今闻者尚心倾。乾坤已正高皇统，制作还随汉事更。世情迥与淳风别，山色须看过雨明。枕底白云閒一片，直从南斗跨东溟。
与世卿閒谈兼呈李宪副·其五
作者：陈献章
朝代：明

草长津南薙复生，阴晴天气欲相倾。短檐风暖偏宜睡，古瑟弦歌且莫更。有客舣舟留信宿，呼儿问酒出黎明。短衣江畔聊延伫，又听渔歌彻四溟。
与世卿閒谈兼呈李宪副·其八
作者：陈献章
朝代：明

碧酒三杯春又生，偶逢骚客各披倾。杨雄识字终谁让，家媪知音却屡更。旧管一题都迭荡，新收半卷转高明。封缄远寄而宗老，月在青天影在溟。
与世卿閒谈兼呈李宪副·其六
作者：陈献章
朝代：明

病里风光如隔生，泥尊名酒为谁倾。不将莼菜还张翰，也把茅根与率更。松下白头眠卓午，沙边赤脚步平明。安期久矣无寻处，知在南溟是北溟。
与世卿閒谈兼呈李宪副·其四
作者：陈献章
朝代：明

午枕清风汗不生，鼻雷打到日西倾。东西山色移床看，六十年光转瞬更。庐阜白云真太华，玉台高阁小朱明。丹青若更閒分别，老子江门是一溟。
与丰城知县王本俭
作者：陈献章
朝代：明

剑水相逢梅始花，春风吹动长官衙。诗家到此须分别，不共河阳一处誇。
与倪麟
作者：陈献章
朝代：明

沙水东西两石桥，夕阳飞马剪山腰。不知酒兴还多少，一路清风吹不消。
与友约游仙井
作者：陈献章
朝代：明

仙井会容双眼到，病躯须著一筇扶。春风有客来相问，何日扁舟进所如。世道难交终索寞，幽居拟卜只虚无。凭君寄语山灵道，欲傍啼？借一区。
与友约游仙井
作者：陈献章
朝代：明
体裁：七言律诗

仙井会容双眼到，病躯须著一筇扶。春风有客来相问，何日扁舟进所如。世道难交终索寞，幽居拟卜只虚无。凭君寄语山灵道，欲傍啼�借一区。
与子长说诗忽闻有谈方伯华容刘先生德政者因用韵以示
作者：陈献章
朝代：明

皇皇孔孟老于行，公履何阶是不轻。万有乾坤浑欲动，一波沧海莫令生。闭门想见衡山大，照眼遥分楚水清。肯为苍生留不去，三年方岳岂无成。
与客
作者：陈献章
朝代：明

客访贫家少，连旬幸作东。笙簧都万籁，俎豆亦千峰。冠带迎人懒，情怀傍酒浓。白头君莫笑，醉袖舞春风。
与客夜饮
作者：陈献章
朝代：明

击节歌声未出门，照书灯火已眠尊。老妻唤醒蒲团梦，更与殷勤煮菜根。
与客谈诗
作者：陈献章
朝代：明

风雅馀三百，唐音仅几家。梦犹将影说，痒莫隔靴爬。岂是安排定，胡为孟浪誇。超然不到处，应是用心差。
与廷实同游圭峰别后奉寄且申后来崖山之约
作者：陈献章
朝代：明

弄罢飞泉下玉台，青天何处首空回。城中春雨君高卧，竹下茆亭客未来。坐隔谈锋终日笑，碑封丹迹几回开。孤舟莫负秋来约，同到崖门白浪堆。千寻岭上更登台，再到丹丘忘却回。雨歇山斋人已去，月明江舫梦还来。不？铁柱唐针利，岂乏金篦刮眼开。回首崖山多感慨，英雄枯骨漫成堆。
与廷实同游圭峰别后奉寄且申后来崖山之约·其一
作者：陈献章
朝代：明

弄罢飞泉下玉台，青天何处首空回。城中春雨君高卧，竹下茆亭客未来。坐隔谈锋终日笑，碑封丹迹几回开。孤舟莫负秋来约，同到崖门白浪堆。
与廷实同游圭峰别后奉寄且申后来崖山之约·其二
作者：陈献章
朝代：明

千寻岭上更登台，再到丹丘忘却回。雨歇山斋人已去，月明江舫梦还来。不？铁柱唐针利，岂乏金篦刮眼开。回首崖山多感慨，英雄枯骨漫成堆。
与廷实同游圭峰别后奉寄且申后来崖山之约·其二
作者：陈献章
朝代：明
体裁：七言律诗

千寻岭上更登台，再到丹丘忘却回。雨歇山斋人已去，月明江舫梦还来。不�铁柱唐针利，岂乏金篦刮眼开。回首崖山多感慨，英雄枯骨漫成堆。
与廷实看李世卿题竹
作者：陈献章
朝代：明

来看竹上旧题名，已有清风挹世卿。夭矫龙蛇不堪捕，安知不是野狐精。
与张东白
作者：陈献章
朝代：明

入忙救火张忠定，正远飞章李拾遗。何故山人都不作，山人贪睡起常迟。
与旧童子
作者：陈献章
朝代：明

神药烧茶伴老夫，昔时童子今生须。青春过眼如白水，白雪满头非故吾。
与景星夜坐
作者：陈献章
朝代：明

拨闷无人致酒瓶，哦诗灯下一郎清。夜深笑拍胡床语，忽乱阶前落叶声。
与李世卿约游圭峰
作者：陈献章
朝代：明

方壶使者与公期，老我三山乞住持。且约圭峰为社会，一图今古付王维。
与李严
作者：陈献章
朝代：明

野鹤将雏到海还，楚云归梦几乡山。羹墙见我三湘外，岁月还君五岭间。杏苑不禁春意闹，美人争捲绣帘看。长安莫买乖崖醉，太华长留睡老抟。
与李承萁容贯楚云台联诗
作者：陈献章
朝代：明

萧萧寒雨湿芭蕉，短短清吟送酒瓢。万里归心连楚客，一年无计驻兰桡。飞鸣肯逐霜前雁，来望无端海上潮。黄鹤楼中吹笛罢，月明何处梦相撩。游走东南未有公，真成冀牝马群空。共推贾谊年方少，更说相如赋最工。献策未曾登汉阁，当垆时复笑临邛。乾坤何处还高步，先到罗浮四百峰。
与李承萁容贯楚云台联诗·其一
作者：陈献章
朝代：明

萧萧寒雨湿芭蕉，短短清吟送酒瓢。万里归心连楚客，一年无计驻兰桡。飞鸣肯逐霜前雁，来望无端海上潮。黄鹤楼中吹笛罢，月明何处梦相撩。
与李承萁容贯楚云台联诗·其二
作者：陈献章
朝代：明

游走东南未有公，真成冀牝马群空。共推贾谊年方少，更说相如赋最工。献策未曾登汉阁，当垆时复笑临邛。乾坤何处还高步，先到罗浮四百峰。
与杨敷投壶
作者：陈献章
朝代：明

矢战输赢更不疑，老年精力此壸知。君期大捷休疑手，我放微酡好赋诗。三舍避人心每下，一床对此意弥迟。乾坤妙用安排外，肯放丝毫到奕棋。
与梁文冠
作者：陈献章
朝代：明

铅椠谁分付，闻君有义方。纸田须乐垦，画果岂堪尝。得雨花蹊润，随风鸟韵长。公来诗不少，排日两三章。
与民泽
作者：陈献章
朝代：明

圣人之学，惟求尽性。性即理也，尽性至命。理由化迁，化以理定。化不可言，守之在敬。有一其中，养吾德性。
与民泽
作者：陈献章
朝代：明

漠漠黄云冈，珊珊铁桥水。宇宙几千年，洞天今有主。借问子为谁，平生子湛子。
与湛民泽
作者：陈献章
朝代：明

六经尽在虚无里，万里都归感应中。若向此边参得透，始知吾学是中庸。